text:
Türkmenistanyň Prezidenti Gurbanguly Berdimuhamedow Ministrler Kabinetiniň Başlygynyň käbir orunbasarlarynyň, welaýatlaryň hem-de Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Onda welaýatlary hem-de Aşgabat şäherini durmuş-ykdysady taýdan ösdürmegiň ileri tutulýan meselelerine, möwsümleýin oba hojalyk işleriniň barşyna hem-de halkara çäreleri bilen baglanyşykly meýilleşdirilen meselelere garaldy.
Milli Liderimiz göni aragatnaşyga, ilki bilen, Ahal welaýatynyň häkimi Ş.Amangeldiýewi çagyrdy. Häkim welaýatyň ekerançylyk meýdanlarynda alnyp barylýan işleriň ýagdaýy, şol sanda bugdaý oragy möwsümine taýýarlyk görlüşi, ekinlere agrotehniki kadalara laýyk derejede ýola goýulýan ideg işleri barada hasabat berdi.
Şeýle hem hasabatyň çäklerinde tomusky dynç alyş möwsümine görülýän taýýarlyk işleri, gurluşygy alnyp barylýan desgalardaky işleriň depginlerini güýçlendirmek ugrunda amala aşyrylýan çäreler barada aýdyldy.
Döwlet Baştutanymyz Gurbanguly Berdimuhamedow welaýatyň ekerançylyk meýdanlarynda alnyp barylýan işleriň ýagdaýyna ünsi çekip, ýetişdirilen galla hasylyny iň soňky dänesine çenli ýygnap almak üçin möwsümi gije-gündiziň dowamynda guramaçylykly alyp barmak, galla oragynda işlediljek kombaýnlaryň, hasyly daşajak awtoulaglaryň sanyny kesgitlemek we olary möwsüme doly taýýarlamak bilen baglanyşykly meselelere örän jogapkärçilikli çemeleşilmelidigini tabşyrdy.
Şonuň ýaly-da, hormatly Prezidentimiz bu jogapkärli işe çekilenleriň zähmet öndürijiligini ýokarlandyrmak üçin ähli zerur çäreleriň görülmeginiň möhümdigini belledi. Bar bolan ammarlaryň, kabul ediş bölümleriniň taýýarlyk meseleleri degişli derejede üns merkezinde saklanylmalydyr. Şeýle hem hormatly Prezidentimiz ekerançylar bilen hasaplaşyklary öz wagtynda geçirmegi talap etdi.
Döwlet Baştutanymyz möwsümleýin oba hojalyk işleri barada aýdyp, boşan meýdanlara gök-bakja ekinlerini, mekgejöwen ekmek, gowaçalara we beýleki ekinlere ideg etmek, olary zyýankeşlerden goramak bilen baglanyşykly meseleleriň hemişe üns merkezinde saklanylmagy babatda anyk görkezmeleri berdi.
Hormatly Prezidentimiz sebitde tomusky dynç alyş möwsümine, şanly senelere we “Soňky jaň” dabaralaryna ykjam taýýarlyk görlüşine aýratyn üns berip, bu çäreleriň ýatda galyjy wakalara beslenmelidigini belledi.
Milli Liderimiz yssy günleriň başlanandygyny, şoňa görä-de welaýatda ýangyn howpsuzlygynyň talaplarynyň berk berjaý edilmelidigini aýratyn belledi.
Soňra göni aragatnaşykda geçirilýän wideoşekilli iş maslahatyna Balkan welaýatynyň häkimi S.Satlykow çagyryldy. Häkim sebitiň ekerançylyk meýdanlarynda alnyp barylýan oba hojalyk işleri, täze desgalaryň gurluşygynyň barşy, şeýle hem welaýatyň ilatynyň ýaşaýyş-durmuş şertlerini mundan beýläk-de gowulandyrmak boýunça görülýän çäreler barada hasabat berdi.
Mundan başga-da, häkim öňde boljak baýramçylyk çärelerine, mekdeplerde “Soňky jaň” dabaralaryna görülýän taýýarlyk işleri barada habar berdi.
Milli Liderimiz hasabaty diňläp, ýetip gelýän galla oragy möwsüminiň guramaçylykly geçirilmeginiň barşyny berk gözegçilikde saklamagy, şeýle hem ýetişdirilen hasyly ýitgisiz ýygnamak maksady bilen, möwsüme dahylly ähli düzümleriň utgaşykly işini üpjün etmek boýunça ýörite meýilnamanyň taýýarlanylmagyny talap etdi.
Hormatly Prezidentimiz Gurbanguly Berdimuhamedow Awazanyň mekdep okuwçylarynyň tomusky dynç alyş möwsümine taýýarlygy baradaky meselä ünsi çekip, wagty oňaýly geçirmek, çagalaryň we ulularyň saglygyny berkitmek üçin şertleriň üpjün edilmegi boýunça häkime anyk görkezmeleri berdi hem-de Awazanyň türkmenistanlylar üçin, aýratyn-da, ýaşlar üçin arzyly künjek bolup durýandygyny belledi.
Şeýle hem milli Liderimiz okuw ýylynyň tamamlanmagyna bagyşlanan dabaralaryň mekdep uçurymlary üçin ýatdan çykmajak baýramçylyk bolmalydygyny belledi.
Hormatly Prezidentimiz ekin dolanyşygyny agrotehniki kadalara laýyklykda geçirmek, gök-bakja ekinlerini öz wagtynda ekmek we olara degişli idegi üpjün etmek barada anyk tabşyryklary berdi.
Soňra Daşoguz welaýatynyň häkimi M.Baýramgulyýew ekerançylyk meýdanlarynda alnyp barylýan işleriň ýagdaýy, gowaça we beýleki ekinlere edilýän idegler, welaýatyň daýhan hojalyklarynyň galla oragyna taýýarlygy, sebitde gurulýan desgalarda gurluşyk işleriniň depginlerini ýokarlandyrmak boýunça görülýän çäreler barada hasabat berdi.
Mundan başga-da, häkim welaýatyň çagalar sagaldyş merkezleriniň tomusky möwsüme taýýarlygy barada habar berdi.
Milli Liderimiz Gurbanguly Berdimuhamedow hasabaty diňläp, welaýatyň okuw mekdeplerinde “Soňky jaň” bilen baglanyşykly dabaralaryň ýokary derejede geçirilmegini, galla oragyna taýýarlyk işleriniň barşyny, oba hojalyk tehnikalarynyň bökdençsiz işlemegini, ammarlaryň taýýarlygyny, gallaçylaryň zähmet çekmekleri üçin ähli şertleriň döredilmeginiň üpjün edilmegini berk gözegçilikde saklamagy talap etdi.
Şunuň bilen baglylykda, hormatly Prezidentimiz welaýatda ekin dolanyşygyna aýratyn ähmiýet berilmelidigini belledi hem-de häkime bu ugurda birnäçe anyk görkezmeleri berdi.
Soňra göni aragatnaşykda geçirilen wideoşekilli iş maslahatyna Lebap welaýatynyň häkimi T.Atahallyýew çagyryldy. Sebitiň ýolbaşçysy galla oragyny guramaçylykly we çalt geçirmek üçin görülýän taýýarlyk barada aýdyp, galla oragyna taýýarlygyň çäklerinde möwsümde işlediljek kombaýnlaryň we awtoulaglaryň sanawynyň kesgitlenendigini, olaryň bökdençsiz işlemegini üpjün etmek, kabul ediş bölümlerini degişli derejede taýýarlamak babatda zerur işleriň görlendigini habar berdi.
Welaýat häkimi hasabatyň çäklerinde öňde boljak “Soňky jaň” mynasybetli guralýan baýramçylyk dabaralaryna, şeýle hem tomusky dynç alyş möwsümine taýýarlyk işleri, dürli desgalaryň gurluşygynyň barşy barada habar berdi.
Hormatly Prezidentimiz Gurbanguly Berdimuhamedow galla oragyny ýokary derejede geçirmek boýunça guramaçylyk çäreleriniň gallaçylar üçin göwnejaý ýaşaýyş-durmuş şertleriniň üpjün edilmegini öz içine alýandygyny nygtap, medeni çäreleriň guralmagyny yzygiderli ýola goýmagy tabşyrdy.
Milli Liderimiz Oba milli maksatnamasyny durmuşa geçirmegiň çäklerinde gurluşygy alnyp barylýan durmuş maksatly desgalardaky işleriň depginlerini ýokarlandyrmak meselelerini yzygiderli gözegçilikde saklamak boýunça anyk tabşyryklary berdi.
Hormatly Prezidentimiz “Soňky jaň” dabaralarynyň mekdep okuwçylary üçin iň bir täsirli wakadygyny belläp, bu çäreleriň olaryň hemişelik ýadynda galar ýaly derejede guralmalydygyny nygtady.
Soňra hormatly Prezidentimiz göni aragatnaşyga Mary welaýatynyň häkimi D.Annaberdiýewi çagyrdy. Welaýat häkimi öz hasabatynda sebitde alnyp barylýan işler, hususan-da, galla oragyna taýýarlyk meseleleri, şeýle hem gowaça we beýleki ekinlere edilýän ideg işleriniň derejesi barada hasabat berdi. Bellenilişi ýaly, welaýatda öňde boljak şanly seneleri mynasyp garşylamak, tomusky dynç alyş möwsümine taýýarlyk görmek boýunça ýörite meýilnama taýýarlanyldy.
Häkim şeýle hem döwlet Baştutanymyz Gurbanguly Berdimuhamedowa welaýatda gurluşygy alnyp barylýan desgalarda işleriň depgini, gurulýan binalarda ýokary hil derejesiniň üpjün edilişi barada aýdyp, olaryň gurluşygynyň öz wagtynda tamamlanjakdygyna ynandyrdy.
Milli Liderimiz galla oragyny guramaçylykly geçirmek maksady bilen, anyk meýilnamanyň taýýarlanmagynyň, ýetişdirilen hasyly ýitgisiz ýygnamak üçin gije-gündizleýin işi guramagyň zerurdygyny belledi. Şunda bugdaýdan boşan meýdanlara dürli oba hojalyk ekinlerini ekip, ekin dolanyşygy ýola goýulmalydyr.
Döwlet Baştutanymyz yssy günleriň başlanandygyny belläp, welaýatyň ähli ýerlerinde ýangyn howpsuzlygynyň talaplarynyň berjaý edilişine üns bermegi, aýratyn-da, galla meýdanlarynda ýangyn howpsuzlygynyň üpjün edilmegi babatda häkime birnäçe anyk tabşyryklary berdi.
Ministrler Kabinetiniň Başlygynyň orunbasary E.Orazgeldiýew ýurdumyzyň obasenagat toplumynda işleriň ýagdaýy, däne orujy we beýleki ýörite enjamlaryň galla oragyna taýýarlanylyşy, ammarlaryň ýagdaýy barada hasabat berdi.
Wise-premýer orak möwsümini guramaçylykly geçirmek boýunça işlenip taýýarlanylan meýilnama barada aýdyp, bu maksatlar üçin döwlet Baştutanymyz Gurbanguly Berdimuhamedowyň garamagyna degişli Döwlet toparyny döretmek baradaky Kararyň taslamasyny hödürledi.
Hormatly Prezidentimiz hasabaty diňläp, daýhan yhlasy bilen ýetişdirilen hasylyň gysga möhletde we ýokary hilli ýygnalyp alynmagy ugrunda degişli düzümleriň sazlaşykly işiniň üpjün edilmelidigini tabşyrdy. Milli Liderimiz Döwlet toparyny döretmek hakyndaky teklibi oňlap, degişli resminama gol çekdi.
Ministrler Kabinetiniň Başlygynyň ýangyç-energetika toplumyna gözegçilik edýän orunbasary M.Meredow toplumyň işini kämilleşdirmek boýunça durmuşa geçirilýän giň möçberli çäreler hem-de 23 — 24-nji maýda “Awaza” milli syýahatçylyk zolagyndaky “Berkarar” myhmanhanasynda IХ Halkara gaz kongresini geçirmäge görülýän taýýarlyk işleri barada hasabat berdi.
Wise-premýer halkara maslahata 70-den gowrak daşary ýurt kompaniýalarynyň gatnaşmaga isleg bildirendigini habar berdi. Şeýle hem maslahatyň dowamynda Türkmenistan — Owganystan — Pakistan — Hindistan gaz geçirijisiniň gurluşygy boýunça “tegelek stoluň” başynda işjeň pikir alyşmalar guralar.
Hormatly Prezidentimiz Gurbanguly Berdimuhamedow ýangyç-energetika toplumynyň işini häzirki zaman derejesinde mundan beýläk-de kämilleşdirmek üçin ähli tagallalary etmegiň zerurdygyny nygtady. Şonuň bilen baglylykda, döwlet Baştutanymyz pudaga öňdebaryjy tejribäniň, innowasiýa tehnologiýalaryň we döwrebap ylmy-tehniki işläp taýýarlamalaryň netijeli ornaşdyrylmagynyň zerurdygyny belledi.
Döwlet Baştutanymyz bu ulgamda halkara hyzmatdaşlygyň işjeňleşdirilmegine ünsi çekip, wise-premýere IХ Halkara gaz kongresiniň ýokary guramaçylyk derejesiniň üpjün edilmegi, onuň netijeli işlemegi üçin ähli zerur şertleriň döredilmegini tabşyrdy.
Soňra Aşgabat şäheriniň häkimi Ş.Durdylyýew paýtagtymyzyň inženerçilik-tehniki düzümleriniň, jemagat hojalygy gulluklarynyň işini kämilleşdirmek, şäherde arassaçylygy we abadançylygy üpjün etmek, şeýle hem seýilgäh zolaklarynda alnyp barylýan işleri yzygiderli kämilleşdirmek boýunça işlenip taýýarlanylan meýilnama barada hasabat berdi.
Bellenilişi ýaly, şäheriň ähli düzümleri öňde boljak şanly seneleri mynasyp garşylamak, tomusky dynç alyş möwsümine guramaçylykly taýýarlanmak, şeýle hem gurulýan desgalardaky işleriň depginlerini ýokarlandyrmak ugrunda sazlaşykly hereketi amala aşyrýarlar.
Hormatly Prezidentimiz Gurbanguly Berdimuhamedow ýurdumyzyň baş şäherinde alnyp barylýan toplumlaýyn işleriň netijeli häsiýete eýe bolmalydygyny belläp, Ministrler Kabinetiniň 17-nji maýda geçirilen mejlisinde Aşgabat şäherinde geçirilýän abadanlaşdyryş işleriniň depginlerine nägilelik bildirilendigini nygtady. Döwlet Baştutanymyz ol işleriň hiliniň halkara ülňülerine hem-de türkmen paýtagtynyň belent derejesine laýyk gelmelidigini aýdyp, häkimden geçirilýän işleri has netijeli ýola goýmak boýunça degişli çäreleri görmegi berk talap etdi.
Emma häzirki wagtda bu işler göwnejaý derejede ýola goýulmady diýip, döwlet Baştutanymyz bu ugurda geçirilýän çäreleri işjeňleşdirmegi häkimden berk talap etdi.
Döwlet Baştutanymyz Aşgabat şäheriniň gününe, mekdeplerde “Soňky jaňa” görülýän taýýarlyk işlerine ünsi çekip, ähli meýilleşdirilen çäreleri ýokary guramaçylyk derejede geçirmegi tabşyrdy.
Döwlet Baştutanymyz tomusky dynç alyş möwsümine taýýarlyk işlerine jogapkärli çemeleşilmegine ünsi çekip, häkime birnäçe tabşyryklary berdi.
Hormatly Prezidentimiz şu günki wideoşekilli iş maslahatyny tamamlap, oňa gatnaşanlara eziz Watanymyzyň gülläp ösmeginiň, halkymyzyň abadan we bagtly durmuşynyň bähbidine alyp barýan işlerinde uly üstünlikleri arzuw etdi.


c: text/html

text:
Türkmenler gadymy döwürlerden bäri toý-tomaşalarda ýelden ýüwrük bedewleriň arasynda tomaşaçylary heýjana getirýän bäsleşikleri gurapdyrlar. Häzirki wagtda şeýle ýaryşlar ata-babalarymyzyň köp asyrlyk däpleriniň ösdürilmeginiň nyşanyna öwrüldi. Munuň özi gudratly tebigat bilen halk sergiçileriniň bilelikde döreden täsin ahalteke atlarynyň iň gowularynyň gözden geçirilişi bolman, eýsem tizligiň we çydamlylygyň, sazlaşygyň gaýtalanmajak gözelliginiň senasydyr.
Türkmenleriň ata-babalary şöhraty ýer ýüzünde ýaýran beýik atçylyk medeniýetiniň gözbaşynda durupdyrlar. Ýaş taýçanaklara seçgi geçirip, olary beýleki tohumlar bilen garyşmakdan aýawly gorap, türkmenler ajaýyp atlaryň aýratyn nusgasyny kemala getirdiler. Gudratly türkmen topragy dünýädäki meşhur at tohumlarynyň birnäçesiniň emele gelmegine uly täsir eden, ähli döwürleriň we halklaryň iň gowy çapuw atlarynyň kemala gelen mesgenidir.
Heniz gadymy döwürlerde ata-babalarymyz atlary seýislemegiň täsin tärlerini işläp düzüpdirler, olaryň netijesi diňe bir çapyşyklarda däl-de, eýsem agyr söweşlerde, haçan-da ata-babalarymyz janlaryny orta goýup, ene topragy goranlarynda synagdan geçirilipdir.
Çapyşyklar sportuň halk tarapyndan höwes bilen tomaşa edilýän milli görnüşleriniň biri bolup durýar. At çapyşyklarynyň netijesinde ýüwrük we kuwwatly türkmen bedewleri hemişe uzak ýörişlere taýýar bolupdyr. Bu türkmen ýigidi üçin hem ussatlygyň we edermenligiň mekdebi bolupdyr.
Biziň günlerimizde hem atçylyk sporty Türkmenistanda çäksiz meşhurlyga eýedir. Şonuň netijesinde ýaş nesil öz ömrüni ajaýyp ahalteke bedewleri bilen baglanyşdyryp, ata-babalarymyzyň däp-dessurlaryny dowam edýärler.
Hakyky çapyksuwary terbiýeläp ýetişdirmek köp zähmeti talap edýän uly wezipedir. Ata-babalarymyzyň bu tälimlerini ösüp gelýän ýaş nesil uly üstünlik bilen özleşdirýär. Bu hünäre baş goşan ýaş çapyksuwarlara atyň dilini tapmagy öwredýärler we diňe şonda bedew onuň hakyky dostuna öwrülýär. Diňe şundan soň at üstünde gezim etmegi öwrenmek boýunça tälim bermäge girişilýär.
Ahalteke bedewi adatdan daşary duýgurdyr. Ahalteke bedewiniň özboluşly häsiýeti bardyr. Ol adamyň özüne nähili garaýandygyny çalt duýýar. Oňa özboluşly çemeleşmek gerekdir. Bedew özüne kimiň atlanandygyny dessine aňýar. Eýerde täze çapyksuwaryň oturandygyna düşünse, onuň bilen oýnap başlaýar, çapyksuwary eýerden ýere oklamaga çalyşýar. Eger-de bedewe tejribeli çapyksuwar atlanan bolsa, at oňa aňsatlyk bilen boýun bolýar. Ata-babalarymyzyň aýdyşy ýaly, bedew ýigidiň hakyky gardaşy bolandan soň öz eýesi ýaralanyp ýykylanda, ony janyndan geçip goraýar. Muňa diňe bir rowaýatlar hem-de hekeýatlar däl-de, daşary ýurtly awtorlaryň ýazan taryhy resminamalary hem şaýatlyk edýär, olar türkmen bedewiniň wepadarlygyna haýran galypdyrlar...
Şeýlelikde, asyrlaryň we müňýyllyklaryň dowamynda türkmen seýisleri atlara tälim bermek bilen hakyky sungat eserini – dünýä atçylygynyň täjine öwrülen bedewleriň gaýtalanmajak görnüşini döredipdirler. Häzirki wagtda, Berkarar döwletimiziň bagtyýarlyk döwründe ahalteke bedewleri Türkmenistanda üns-alada bilen gurşalandyr, ýurdumyzda ýelden ýüwrük bedewleri saklamak we köpeltmek, milli atçylyk däplerini gaýtadan dikeltmek, atçylyk sporty ösdürmek, ussat çapyksuwar türgenleri taýýarlamak, uzak aralyklara atly ýörişleri geçirmek, päsgelçiliklerden böküp geçmek... boýunça ähli şertler döredilendir.
Ir bilen Türkmenistanyň Prezidenti Gurbanguly Berdimuhamedowyň ulag kerweni Aşgabat atçylyk sport toplumyna tarap ugraýar.
Ýolugra hormatly Prezidentimiz gurluşygy tamamlaýjy tapgyrda alnyp barylýan köpriniň ýanynda saklandy. Bu ýerde wise-premýerler Ş.Durdylyýew we M.Artykow milli Liderimize ýol düzüminiň bu häzirki zaman desgasyny bina etmek boýunça alnyp barylýan işleriň ýagdaýy, gurluşykda ulanylýan gurluşyk serişdeleri hem-de işleri tamamlamagyň göz öňünde tutulýan möhleti barada hasabat berdiler.
Döwlet Baştutanymyz köprüleri, ýerasty we ýerüsti pyýada geçelgeleri hem hasaba almak bilen, Aşgabadyň ýol-ulag düzümini döwrebaplaşdyrmagyň meýilnamasyna laýyklykda, yzygiderli ýerine ýetirmegiň zerurdygyna ünsi çekdi. Milli Liderimiz paýtagtymyzyň köçelerinde awtoulaglaryň sanynyň barha artýandygyny hasaba almak bilen, bu ugurda alnyp barylýan işleriň depginini ýokarlandyrmagyň, ýurdumyzyň baş şäherinde täze ulag ugurlarynyň, köprüleriň, awtobus duralgalaryň, açyk awtomobil duralgalarynyň hem-de köp gatly awtoduralgalaryň gurluşygyny yzygiderli dowam etmeginiň möhümdigini belledi.
Şäher ýol-ulag düzümini mundan beýläk-de ösdürmegiň, onuň ýokary derejede enjamlaşdyrylmagynyň, paýtagtymyzda awtoulag hereketiniň sazlaşygyny üpjün etmegiň, iň esasy zat bolsa Aşgabatda ýolagçylar üçin hem, sürüjiler üçin hem amatly şertleriň döretmegiň möhümdigini belläp, hormatly Prezidentimiz degişli ýolbaşçylara bu babatda anyk tabşyryklary berdi. Bina edilýän desgalaryň ýokary hil derejesini üpjün etmegi, olaryň gurluşygyny öz wagtynda tamamlamagy talap edip, döwlet Baştutanymyz Aşgabat atçylyk sport toplumyna tarap ýoluny dowam etdi...
Aşgabat atçylyk sport toplumy paýtagtymyzyň köpsanly ýaşaýjylaryny we myhmanlaryny baýramçylyk görnüşinde bezelen ýagdaýda garşylaýar.
Aşgabat atçylyk sport toplumynyň baş girelgesinde Türkmenistanyň Ministrler Kabinetiniň Başlygynyň orunbasarlary, Mejlisiň, harby we hukuk goraýjy edaralaryň, ministrlikleriň hem-de pudak edaralarynyň we jemgyýetçilik guramalarynyň, ýurdumyzda işleýän diplomatik wekilhanalaryň, welaýatlaryň we Aşgabat şäheriniň häkimlikleriniň, köpçülikleýin habar beriş serişdeleriniň ýolbaşçylary, daşary ýurt işewürleri, hormatly ýaşulular, paýtagtymyzyň köp sanly ýaşaýjylary we myhmanlary ýygnandylar, olaryň hatarynda şöhratly ahalteke bedewlerine bagyşlanyp Aşgabatda geçirilen iri halkara forumlaryna gatnaşyjylar hem bar.
Hormatly Prezidentimizi milli lybasdaky gyzlar ajaýyp gül desseleri bilen garşylaýarlar.
Döwlet Baştutanymyz dabara gatnaşyjylary mähirli mübärekleýär.
Baş girelgäniň öňünde hormatly Prezidentimiz Gurbanguly Berdimuhamedowa aýdym-saz toparlarynyň ýaşajyk ýerine ýetirijileri öz ussatlygyny görkezýärler. Garaşsyz Watanymyzyň ösüp gelýän ýaş nesliniň wekilleri diňe bir ýerde däl-de, eýsem şu gün Aşgabat atçylyk sport toplumynda geçirilen wakalaryň hem baş gahrymanlary boldular. Paýtagtymyzyň sport mekdeplerinde tälim alýanlar gimnastika, gylyçlaşmak, söweş sungatlary, küşt we şaşka we ş.m., şeýle hem sportuň milli görnüşleri boýunça öz başarnyklaryny görkezdiler.
Bu ýerde, atçylyk sport toplumyna barýan ýodajyklaryň ugrunda ähli welaýatlaryň we Aşgabat şäheriniň çeperçilik mekdepleriniň okuwçylary öz döreden, behişdi bedewlerimize bagyşlan nakgaşlyk eserlerini görkezdiler. Olaryň döreden eserlerini milli Liderimiz üns bilen synlady we ýaşajyk suratkeşler bilen olaryň döredijilik gözlegleri barada söhbet etdi.
Ýaşajyk suratkeşleriň, türgenleriň we artistleriň başarnyklaryna mynasyp baha berenden soň, döwlet Baştutanymyz ýygnananlaryň el çarpyşmalary astynda atçylyk toplumynyň binasyna girip, özi üçin ýörite taýýarlanan ýere geçýär. Dürli ministrlikleriň we pudak edaralarynyň, jemgyýetçilik guramalarynyň wekilleri, hormatly ýaşulular we atçylyk pudagynyň işgärleri, ýurdumyzyň we daşary ýurtlaryň köpçülikleýin habar beriş serişdeleriniň wekilleri hem-de beýlekiler tomaşaçylar münberine çykýarlar.
Dabarany alypbaryjy ähli türkmen halkyna Watanymyzyň ruhy taýdan galkynmagynyň hem-de gülläp ösmeginiň bähbidine alyp barýan köptaraply işleri üçin milli Liderimize tüýs ýürekden hoşallyk sözlerini aýdýar we döwlet Baştutanymyzy ýurdumyzda giňden bellenilýän Türkmen bedewiniň baýramy mynasybetli gutlaýar hem-de ýurdumyzda şunuň ýaly ýokary derejede ilkinji gezek geçirilýän ýetginjek çapyksuwarlaryň at çapyşygyna badalga bermegini haýyş edýär.
Soňra ýetginjek çapyksuwarlaryň arasynda at çapyşygynyň başlanýandygy yglan edilýär.
Atçylyk sportunyň meşhur görnüşi bolan at çapyşyklary tomaşaçylarda joşgunly duýgulary oýarýar we olara hakyky lezzet berýär. Bu ýaryşlar ynsan bilen bedewiň arasyndaky sazlaşygyň haýran galdyryjy gözelligini emele getirýär.
Geçirilen ýedi at çapyşygynyň dowamynda ýurdumyzyň ýaş çapyksuwarlary özleriniň çalasynlygyny hem-de ezberligini görkezdiler. Olar baş baýraklar ugrunda bäsleşdiler.
Çapyşyklar başlanyp, bedewler aýlawyň çäge düşelen çapuw ýodajyklaryna düşende, tomaşaçylar joşgun tapdylar. Däp boýunça 1200 metr aralyga geçirilen çapuwa Türkmenistanyň Prezidentiniň Ahalteke atçylyk toplumyna, Milli atçylyk sport mekdebine, Türkmenistanyň nebitgaz toplumynyň atçylyk hojalygyna, şeýle hem hususy hojalyklara we telekeçilere degişli üçýaşar bedewleriň 7-si gatnaşdy.
Ilkibaşda bedewler biri-birine ýakyn topar bolup, çapdylar. Pellehana takmynan 200 metr galanda, bedewleriň biri has öňe saýlandy. Galanlary onuň yzyndan ýetmäge synanyşdylar, emma Türkmenistanyň Prezidentiniň Ahalteke atçylyk toplumyna degişli bolan Dowamat atly gurt mele bedew yzyndan ýetdirerli däldi. Ýetginjek çapyksuwar Kerimguly Berdimuhamedow köpsanly tomaşaçylaryň şowhunly el çarpyşmalary we göwün göteriji sözleri astynda Dowamat atly bedewde ilkinji bolup pellehanadan geçýär we bu aralyga 1 minut 18,4 sekunt wagt görkezýär. R.Abdyýew Garagum atly bedewde ikinji orna (1 minut 19,1 sekunt), üçünji orna Merkez atly bedewde Ý.Aşyrow üçünji orna (1 minut 22,3 sekunt) mynasyp boldular.
Eýýäm birinji çapyşyk, şeýle hem ähli soňky çapyşyklar täze taryhy eýýamda häzirkizaman milli atçylyk mekdebiniň özüniň müňýyllyk däplerini üstünlikli dowam etdirýändigini görkezdi. Ýetginjek çapyksuwarlaryň gatnaşan ähli çapyşyklarynda has yzda galan çapyksuwarlar bolmady. Bäsleşikler bellenen aralygyň başynda we ortalarynda umuman deňräk ýagdaýda geçdi. Öňde baryjy esasan pellehana golaýlaşylan wagtynda öňe saýlanyp başlady. Bu bolsa ýurdumyzyň ýaş çapyksuwarlarynyň arasynda bäsdeşligiň ýokarydygyndan habar berýär.
Diňe birinji çapyşykda şeýle ýagdaý saklanylmady, şonda ýetginjek çapyksuwar bäsdeşlige badalga berlen pursatyndan başlap, tä pellehana çenli öz ýaşdaşlarynyň şowhunly elçarpyşmalary we ruhlandyryjy goldaw bermeginiň astynda ýokary tizligi saklady. Onuň bedewi uçup barýan ýalydy — onuň okgunly, çeýe we sazlaşykly çapyşy wideoşekiller haýalladylan görnüşinde monitorlarda gaýtalananda mese-mälim görünýär. Munuň özi atçylyk sport toplumynyň münberlerini dolduran köpsanly ýetginjekleriň joşgunly goldawyna eýe bolmak bilen çäklenmän, hünärmenleriň hem ykrarnamasyna eýe boldy.
Üçýaşar atlaryň 7-siniň gatnaşmagynda 1200 metr aralyga geçirilen ikinji çapuw hem çekeleşikli boldy. Pellehana ilkinji bolup, Perman atly bedewde G.Nogaýew (1 minut 19,6 sekunt), ikinji orunda (1 minut 20,3 sekunt), Ş.Bäşimow Sogap atly bedewde, üçünji orunda bolsa G.Garaýew Dorguş atly bedewde (1 minut 20,8 sekunt) geldi.
Üçýaşar bedewleriň 7-siniň gatnaşmagynda geçirilen üçünji çapuwda G.Gelenow Alguş atly bedewde (1 minut 19,9 sekunt) birinji orny, G.Garaýew Almagöz atly bedewde (1 minut 20,2 sekunt) ikinji orny, Ş.Geldimyradow Ýedigen atly bedewde (1 minut 21,1 sekunt) üçünji orny eýelediler.
Dördünji çapuwda B.Baýgeldiýew Gudrat atly bedewde (1 minut 18,8 sekunt) birinji orna, G.Garaýew Dostluk atly bedewde (1 minut 20,9 sekunt) ikinji orna, R.Abdyýew Gökýaýla atly bedewde (1 minut 28,0 sekunt) üçünji orna mynasyp boldular.
Üçýaşar atlaryň gatnaşmagynda ýedi bedewiň arasynda 1200 metr aralyga geçirilen bäşinji çapuw has-da täsirli boldy. Şunda I.Durdyýew Alguş atly bedewde (1 minut 20,8 sekunt), B.Bäşimow Kesgir atly bedewde (1 minut 22,3 sekunt) we B.Babaýew Aýýaly atly bedewde (1 minut 22,5 sekunt) ýeňiş gazandylar.
Altynjy çapuwda ilkinji üç orny G.Nogaýew Galkan atly bedewde (1 minut 20,1 sekunt), Ş.Geldimyradow Täzezaman atly bedewde (1 minut 21,9 sekunt) we A.Muhammedow Daraklyk atly bedewde (1 minut 23,3 sekunt) eýelediler.
Jemleýji ýedinji çapuwda I.Durdyýew Galkan atly bedewde (1 minut 20,8 sekunt), A.Orazlyýew Selbinyýaz atly bedewde (1 minut 21,2 sekunt) we Ş.Saryýew Parasat atly bedewde (1 minut 22,2 sekunt) iň oňat netijeleri görkezdiler.
Atçylyk sport toplumynyň münberini dolduran tomaşaçylar bedewleriň bäsleşiklerine joşgun bilen syn etdiler. Bu çapuwlarda ýeňiş gazanan atlar özüniň ýokary tizlik hem çeýelik ukyplaryny görkezmek bilen halkara nusgawy ýaryşlaryna hem gatnaşmaga mümkinçilik alýarlar. Türkmen çapyksuwarlary hem şunda ýokary netijeleri görkezýärler. Muňa milli toparymyzyň halkara ýaryşlaryna gatnaşyp, toplan tejribesi hem şaýatlyk edýär. Mundan başga-da, Türkmenistanda şeýle ýaryşlary geçirmek üçin ähli şertler döredilýär.
At çapyşyklary tamamlandan soň, asmanda sesden hem ýokary tizlik bilen hereket edýän uçarlaryň peýda bolmagy hemmeleriň ünsüni özüne çekýär. Uçarlary ýokary hünär başarnyklaryny doly ele alan türkmen uçarmanlary dolandyrýarlar we ussatlyk derejesini görkezýärler. Bu ýere ýygnananlar asmanda uçarlaryň peýda bolmagynyň tötänlikmi ýa-da at çapyşyklarynyň guramaçylarynyň öňünden meýilleşdiren çärelerimi — muňa doly düşünmän, olaryň peýda bolmagyna bütin ýer ýüzünde asman bedewleri diýlip atlandyrylýan ahalteke atlarynyň ýelden ýüwrükliginiň we ”uçuşynyň” aýdyň nyşany hökmünde kabul etdiler. Şeýle hem türkmen atlarynyň owadanlygy üçin olara behişdi bedewler diýýärler. Atlary synlan her bir adam biygtyýar buýsanç bilen ýylgyryp başlaýar.
... Häzirki wagtda gözümiziň alnynda ýurdumyzda atçylyk toplumyny ýokary netijeli sport ulgamyna öwürmek üçin ygtybarly binýat döredildi, ahalteke bedewine uly sarpa goýýan, Türkmenistanyň ussat halypa çapyksuwary diýen adyň eýesi milli Liderimiziň işjeň tagallalary netijesinde onuň şägirdi Kerimguly Berdimuhamedow şu gün birinji çapyşyga gatnaşyp, geçirilen ýaryşlarda iň ýokary netije görkezdi. Berkarar döwletimiziň bagtyýarlyk döwründe biziň behişdi bedewlerimiziň okgunly tizlikleri hem-de gaýtalanmajak gözelligi bilen adamlary haýran galdyrmaklaryny dowam etmegi biziň milli atçylyk mekdebimiziň täze taryhy eýýamda müňýyllyklardan gözbaş alyp gaýdýan ajaýyp ýörelgeleriň üstünlikli ösdürilýändiginiň aýdyň subutnamasydyr...

robotstxt: allowed

filter: keep


text:
2018-nji ýylyň 25-nji martynda Türkmenistanyň Mejlisiniň deputatlarynyň, welaýat, etrap, şäher Halk maslahatlarynyň we Geňeşleriň agzalarynyň saýlawlary geçrildi. Bu geçirilen saýlawlar ozalkylar ýaly, giň bäsdeşlik esasynda, demokratik we aýdyňlyk ýagdaýynda geçdi.
Bu gezekki saýlawlara ägirt uly taýýarlyk işleri geçirilip, oňa welaýat halk maslahatynyň agzalygyna dalaşgärleriň 489-sy, etrap we şäher halk maslahatlarynyň agzalygyna dalaşgärleriň 2570-si, Geňeşleriň agzalygyna bolsa 13 müň 215-si we syýasy partiýalardan hem raýat toparlaryndan Mejlisiň deputatlygyna görkezilen dalaşgärleriň 284-si hasaba alyndy.
Türkmenistanda Saýlawlary we sala salşyklary geçirmek baradaky Merkezi toparynyň berýän maglumatlaryna görä, saýlaw okruglarynyň çäklerinde bar bolan saýlaw uçastoklarynyň hemmesi ses bermek üçin bellenen tertipde, öz wagtynda amala aşyryldy. Aşgabat şäherinde 299, Ahal welaýatynda 364, Balkan welaýatynda 272, Daşoguz welaýatynda 523, Lebap welaýatynda 559, Mary welaýatynda bolsa 548 saýlaw uçastoklary döredilendir.
Bu işlere ähli derejedäki döwlet düzümleriniň wekilleriniň bolşy ýaly, syýasy partiýalaryň we jemgyýetçilik guramalarynyň wekilleri hem çekildi. Saýlawlara taýýarlyk döwletimizde hereket edýän Saýlaw kodeksine hem-de halkara hukugyň kadalaryna laýyklykda amala aşyryldy. Uçastok saýlaw toparlary öz borçlaryny ýerine ýetirmäge aýratyn jogapkärçilik bilen çemeleşdiler. Şol saýlaw toparlarynyň düzümine syýasy partiýalaryň, zähmet toparlarynyň we jemgyýetçilik guramalarynyň abraýly wekilleri girdiler. Işjeňleriň tagallalary bilen ýerlerde ilat arasynda düşündiriş işleri geçirildi. Mundan başga-da adamlar saýlawlar gününde haýsydyr bir sebäbe görä, ýaşaýan ýerinde bolup bilmejeklerini nazara alyp, möhletinden öň ses bermek hukugyndan peýdalandylar. Olaryň dolduran saýlaw býulletenleri sesleriň sanalmagynyň başlanýan pursadyna çenli möhürlenen ýörite gutularda saklandy.
Saýlawçylaryň dalaşgärler bilen duşuşyklary kesgitlenen we ylalaşylan tertibe laýyklykda geçirildi. Olaryň geçiriljek wagty hem-de ýeri köpçülikleýin habar beriş serişdeleriniň üsti bilen öňünden habar berildi.
Saýlawlara milli synçylaryň 4 müňden gowragynyň gatnaşmagy onuň açyklyk we aýdyňlyk ýagdaýda geçmegine ýardam berdi. Döwlet häkimiýet edaralarynda, şol sanda, Döwlet häkimiýetiniň ýerlerdäki wekilçilikli edaralarynda we ýerli öz-özüňi dolandyryş edaralarynda saýlawlary bir günde geçirmeklik halkara tejribesinden ugur alyndy. Ýurdumyzda geçirilen bu saýlawlaryň geçişini synlamak üçin halkara synçylaryň uly topary gatnaşdylar. Türkmenistanyň saýlawlaryna syn etmek üçin giň dünýä jemgyýetçiliginiň wekilleri, Garaşsyz Döwletleriň Arkalaşygynyň wekilçilikli topary hem-de ÝHHG-niň demokratik institutlar we adam hukuklary baradaky edarasynyň bilermenleri geldiler.
Şu ýylyň 25-nji martynda Türkmenistanda giň bäsdeşlik esasynda Mejlisiň deputatlygyna, welaýat, etrap, şäher halk maslahatlarynyň we Geňeşleriň agzalygyna geçirilen saýlawlar örän guramaçylykly ýagdaýda geçrildi. Bu syýasy waka türkmen halkymyzyň ýurdumyzda mähriban Watanymyzyň bagtyýar geljeginiň bähbidine ýaýbaňlandyrylýan demokratik ýörelgelerine işjeň gatnaşmaga bolan isleglerini äşgär etdi.
Ir sagat 7-de Türkmenistanyň döwlet senasy ýaňlandy ähli saýlaw uçastoklarynda Türkmenistanyň Döwlet senasynyň ýaňlanmagy bilen ähli saýlaw uçastoklarynda dabaralar başlandy. Ildeşlerimiz öz konstitusion hukuklaryndan peýdalanyp, raýatlyk borjuny ýerine ýetirdiler. Olar Mejlise, wekilçilikli ýerli ýerine ýetiriş häkimiýet hem-de öz-özüňi dolandyryş edaralaryna öz mynasyp wekillerini saýladylar. Ýurdumyzyň ähli ýerlerinde bu syýasy waka bilen baglanyşykly çäreler ýokary baýramçylyk derejesinde geçirildi. Medeniýet we sungat işgärlerimiz aýdym-sazly çykyşlary bilen saýlawçylaryň ruhuny göterdiler.
Türkmenistan döwletimiziň durmuşyna köp partiýalylyk ornaşdy. Ýurdumyzda hereket edýän demokratik, agrar hem telekeçiler partiýasy – ýagny syýasy partiýalaryň üçüsi hem bu syýasy waka işjeň gatnaşdylar. 2018-nji ýylyň 25-nji martynda geçirilen saýlawlarda syýasy partiýalaryň ählisinden ýörite wekiller dalaşgärlige görkezildi. Ýagny bir ýere iki, üç adamyň görkezilmegi ýurdumyzda demokratiýanyň, aç-açanlygyň giňden ýaýbaňlandyrylýandygyny görkezýär. Dalaşgärleriň hatarynda oba zähmetkeşleri, döwlet edaralarynyň wekilleri, dürli pudaklaryň öňdebaryjy hünärmenleri, ykdysadyýet, bilim, ylym, medeiniýet, saglygy goraýyş pudaklarynyň işgärleri, syýasy partiýalaryň, jemgyýetçilik guramalaryň we birleşmeleriň işjeň agzalary bar. Türkmenistanyň Mejlisiniň deputatlygyna ýurdumyzdaky syýasy partiýalardan we raýat toparlary tarapyndan hödürlenen 284 dalaşgäriň 26,06 göteriminiň, welaýat we Aşgabat şäher halk maslahatlarynyň agzalygyna hödürlenen 489 dalaşgäriň 24,13 göteriminiň, etrap, şäher halk maslahatlarynyň agzalygyna hödürlenen 2570 dalaşgäriň 33,70 göteriminiň, şeýle-de Geňeşligiň agzalygyna hödürlenen 13215 dalaşgäriň 28 göteriminiň gelin-gyzlar bolmagy saýlawlarda gender deňligine aýratyn ähmiýet berilendigini aýdyň görkezdi. Türkmenistan döwletimizde raýatlarymyz jemgyýetimiziň ösüşine mynasyp goşant goşup, uly işjeňlik görkezýärler. Sebäbi halk bütewi bir güýç bolup durýar.
Bu möhüm syýasy waka hormatly Prezidentimiziň parasatly ýöredýän ynsanperwer ýörelgeleriniň halk demokratiýasynda dabaralanýandygynyň we ýurdumyzda asudalygyň, agzybirligiň höküm sürýändiginiň kepili bolup, täze eýýamyň taryhyna girer.
Saýlaw geçirildi
2018-nji ýylyň 25-nji martynda Türkmenistanyň Mejlisiniň deputatlarynyň, welaýat, etrap, şäher Halk maslahatlarynyň we Geňeşleriň agzalarynyň saýlawlary geçrildi. Bu geçirilen saýlawlar ozalkylar ýaly, giň bäsdeşlik esasynda, demokratik we aýdyňlyk ýagdaýynda geçdi.


text:
“Grek tarapynyň çemeleşmesi üýtgemedi”
Demirgazyk Kipr Türk Respublikasynyň Prezidenti Mustafa Akynjy grek tarapynyň çemeleşmesinde haýsydyr bir üýtgeşikligiň ýokdugyny aýtdy
Prezident Akynjy bilen Kipriň grek böleginiň lideri Nikos Anastasiadis BMG-niň baş Sekretarynyň Kipr boýunça şahsy wekili Elizabet Spaýryň ara zolakdaky resmi kabulhanasynda berilen resmi agşam naharyna gatnaşdylar.
İki jemgyýetli parahatçylyk insiatiwasyna agza topar bolsa ellerinde “Kiprde çözgüdi goldaýarys” ýazylan şygarlary göterip, liderlere goldaw berdi.
Akynjy 3,5 sagada golaý dowam eden duşuşykdan soň Prezidentiň köşkünde beren beýannamasynda iýul aýynda Şweýsariýanyň Krans Montana şäherçesinde netijesiz tamamlanan gepleşikden soň grek lider Anastasiadis bilen ilkinji duşuşygyny geçirendigini nygtap, duşuşykda şertleri seljerendiklerini aýtdy.
“Krans Montanadaky Kipr maslahatynda taryhy pursat sypdyryldy” diýen Akynjy, ýetilen sepgitde haýsydyr bir zatdyň indi ozalkysy ýaly bolmajakdygyny beýan etdi.
Prezident Akynjy Kipr gepleşiklerinde inji soňky näbelli tapgyryň bolmajakdygyna ünsi çekip; “Mundan soňky tapgyr diňe wagty kesgitli meýilnama laýyklykda strategik çemeleşmäge laýyklykda seljerilip bilner. Onuň bolup bolmajakdygyny öňümizdäki tapgyr görkezer. Grek tarapynyň çemeleşmesinde haýsydyr bir üýtgeşiklik görmedik” diýdi.


text:
Türkmenistanyň Zenanlar birleşiginiň Merkezi geňeşiniň, Türkmenistanyň Kärdeşler arkalaşyklarynyň Milli merkeziniň we Dokma senagaty ministrliginiň bilelikde guramaklarynda «Göreldesi enäniň — el hünäri zenanyň» ady bilen zenanlaryň arasynda ýurt derejesinde geçirilýän bäsleşigiň Mary welaýat tapgyry ýokary guramaçylykda, şowhunly geçdi. Beýik Saparmyrat Türkmenbaşy adyndaky Medeniýet köşgüniň öňündäki meýdançany bäsleşige gatnaşýanlar alyp gelen haly-palaslary, keçeleri, nepis el işleri bilen bezäpdirler. Milli şaý-seplerimizi, zenanlarymyzyň milli toý lybaslaryny, dokma önümlerini mahabatlandyrýan sergiler bu ýere ýygnananlaryň ünsüni çekdi. Zenanlaryň kimsi ýüň saýyp, keçe güllese, kimsi haly dokap, ýene biri tara işledip, düýe ýüň saçagyny, agyr gyňaç dokasa, gelin-gyzlaryň käbiri gaýma gaýap, keşde çekmek bilen meşgullandylar. Ölaryň ýerine ýetiren aýdymlary dürli döredijilik toparlarynyň joşgunly çykyşlary bilen utgaşyp, adamlaryň ruhuny göterdi.
Bäsleşigiň welaýat tapgyryna onuň deslapky etrap, şäher tapgyrlarynda ýeňiji bolan zenanlar gatnaşdylar. Olar, esasan, üç şert boýunça bäsleşip, özleriniň ukypbaşarnyklaryny görkezdiler. «Gadymy nagyşlaryň syrlary» atly birinji şertde zenanlar hormatly Prezidentimiziň ýiti zehininden joşup çykan «Enä tagzym — mukaddeslige tagzym» atly kitabynda beýan edilişi ýaly, nagyşlara siňen syrly şekilleriň aýratynlyklarynyň aňladýan manysy barada gürrüň berdiler. «Hünärim bar — hormatym bar» atly ikinji şertde çykyş eden bäsdeş zenanlar keşde çekmek, basma basmak, gaýma gaýamak, pugtama pugtamak, jähek çalmak, aldymgaç çalmak, alaja örmek, alaja işmek, seçek seçeklemek, depjemek, ýabşyrmak, ýörmemek ýaly işleri ýerine ýetirdiler.
«Kesbi-kärim — nesillere görelde» atly üçünji şertde bäsleşige gatnaşan zenanlar nagyşlar bilen baglanyşykly yrymlary, däp-dessurlary hem-de nagyşlaryň taryhyndan gürrüň berýän gadymy rowaýatlary, aýdyşyklary, gazallary aýtdylar, ýürek buýsançlaryny şygyr bentleriniň, çeper sahnalaryň, aýdymsazlaryň üsti bilen beýan etdiler. Eminler toparynyň gelen netijesine görä, bäsleşige gatnaşan Mary şäherinden Oguljan Haýtmyradowa, Türkmengala etrabyndan Şirin Jumaýewa, Baýramaly etrabyndan Maral Seýidowa, degişlilikde, 1-nji, 2-nji, 3-nji orunlara mynasyp boldular.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Türkmenistanyň demirgazyk regionynyň häkimiýetleriniň soňky iki hepdeden gowrak wagt bäri görýän berk çäreleriniň çäklerinde, ýurduň Daşoguz welaýatynda polisiýa gulluklary býujet işgärleriniň, hususan-da bilim-terbiýeçilik edaralarynyň işgärleriniň mobil telefonlaryny köpçülikleýin ýygnap, esasan Azatlyk Radiosyna maglumat iberýän adamlary tapmak üçin telefonlaryň içindäki maglumatlary barlaýarlar.
Читайте также на русском
Azatlyk Radiosy bilen atlandyrylmazlyk şertinde 18-nji martda habarlaşan daşoguzly çeşmäniň aýtmagyna görä, hukuk goraýjy gurmalaryň ýurtda ozalam berk gözegçilikde saklanýar diýýän maglumat elýeterliligini agzalýan regiondaky häkimiýetler barha gysyp, berk çäreleri görýärler we Azatlyk bilen habarlaşýan adamlary “awlamak” üçin tutuş býujet işgärleriniň telefonlaryny ýygnap, olary ilik-düwme barlaýarlar.
Welaýatyň polisiýa gullugyndan bir işgäriň Azatlygyň çeşmesine gürrüň bermegine görä, görülýän çäreler diňe Azatlyga maglumat iberýänleri anyklamaga gönükdirilipdir.
Şeýle-de, “barlag” geçirilen mekdeplerden bir mugallymyň Azatlygyň welaýatdaky habarçysyna atlandyrylmazlyk şertinde gürrüň bermegine görä, polisiýa işgärleri ony soraga çekip Azatlyga “maglumat syzdyrýaňmy, ýa-da syzdyrýan adamlary bilýäňmi?” diýen soraglary sorapdyr.
Soňky döwürlerde Azatlyk Radiosynda ýurduň demirgazyk welaýatynyň ýaşaýjylarynyň gündelik ýüzbe-ýüz bolýan kynçylyklary barada dürli habarlar peýda boldy.
Mysal üçin, Azatlyk Radiosy 26-njy fewralda Daşoguzyň etraplarynyň birinde dörän kepek nobatyndan düşürildi diýilýän wideo ýazgyny, 15-nji fewralda un ýetmezçiligi baradaky gürrüňleriň ýaýramagynyň öňüni almak üçin häkimiýetleriň görýän berk çäreleri baradaky maglumatlary, şeýle-de 12-nji fewralda hojalyklardaky artykmaç unlaryň konfiskasiýa edilmegi baradaky maglumatlary paýlaşdy we halkyň duş gelýän gündelik kynçylyklaryny güntertibinde saklady.
Has golaýda, ýagny 6-njy martda welaýatdan gelip gowşan başga bir wideo halk arasynda ýiti reaksiýa döredip, sagdyn jemgyýet ugrunda ýurtda alnyp barylýar diýilýän çärelere Azatlygyň yzarlaýjylarynyň şübheli we soragly garamagyna getirdi. Görnüşinden, bu ýagdaý halkara hukuk goraýjy guramalaryň Türkmenistanda durmuşyň ähli ugurlaryny berk gözegçilikde saklaýar diýip häsiýetlendirýän türkmen häkimiýetlerini ynjalyksyzlandyrýana çalym edýär.
Ýadyňyzda bolsa, welaýatyň güýç gulluklary mundan ozalam halkara guramalaryň maglumat elýeterliligine garşy göreşmek diýip häsiýetlendirýän “basyş çärelerine” baş goşupdylar. Has takygy, 2016-njy ýylyň 3-nji dekabr güni Daşoguz welaýatynyň güýç ulanyjy gulluklary Azatlyk Radiosynda Mekan Täşliýew lakamy bilen çykyş eden Hudaýberdi Allaşowy tussag etdi. Daşoguzdaky mejbury pagta kampaniýasy, azyk ýetmezçiligi, we ençeme wagtlap saklanan aýlyklar barada maglumat taýýarlan Allaşowyň tussaglyk döwründe gynalandygyny waka şaýat bolanlar habar beripdi. Ýurduň syýasy durmuşyny yzarlaýan synçylar oňa bildirilen aýyplamalaryň toslamadygyny aýdýarlar. Allaşow aradan takmynan iki ýarym aý geçensoň, ýagny 15-nji fewralda şertli tussaglyk hökümi bilen suduň jaýyndan azatlyga goýberilipdir, diýip Azatlygyň welaýatdaky çeşmeleri habar beripdi.
Şeýle-de, daşoguzly çeşmeleriň tassyklamagyna görä, Azatlygyň welaýatdaky habarçysynyň tussag edilmeginden bir hepde soň, ýagny 7-nji dekabrda ýerli häkimiýetler, welaýatyň käbir oba mekdeplerinde ýörite duşuşyklar geçirip, onuň dowamynda Azatlyk Radiosynyň gepleşiklerini internetden ýa-da sputnik antennalarynyň üsti bilen diňlemezligi tabşyrypdyrlar.
Şol bir wagtyň özünde, agzalýan döwürde howpsuzlyk gulluklarynyň işgärleri çanak antennalary Hotbird sputnigine tarap bakdyrylyp oturdylan hojalyklara aýlanyp, olaryň eýelerinden düşündiriş alypdyrlar, diýip welaýatdaky çeşme şonda habar beripdi. Mälim bolşy ýaly, Hotbird sputnigi arkaly türkmenistanlylar Azatlyk Radiosynyň gepleşiklerini diňläp bilýärler.
Türkmenistan dünýä boýunça azatlyklara baha berýän Freedom House guramasynyň ýaýradýan hasabatlarynda ýyldan-ýyla söz we metbugat azatlygynda dünýäde yzky orunlary eýeläp, guramanyň 2017-nji ýyldaky hasabatynda-da oňa “azat däl” kategoriýasynda orun berilýär. Dünýä boýunça media azatlygyna gözegçilik edýän “Serhetsiz reportýorlar” guramasy hem 2016-njy ýyldaky hasabatynda Türkmenistanda internet giňişliginiň ýiti çäklendirilýändigini aýdypdy.


text:
Russiýa, Siriýada ýere gaçan uçar bilen bagly Ysraýyly günäkärledi
Russiýanyň Goranmak ministrliginiň metbugat geňeşçisi Igor Konaşenkow, Siriýada rus Il-20 kysymly harby uçaryň ýere gaçmagynyň jogapkäriniň Ysraýylyň harby howa güýçleridigini nygtady
Igor Konaşenkow geçiren brifinginde, 17-nji sentýabrda rus uçary Il-20-niň Siriýada ýere gaçyrylmagy bilen bagly maglumatlary paýlaşdy.
Ysraýyla degişli 4 sany F-16 uçarynyň Siriýadaky nyşanalara hüjüm guramadan 1 minut ozal rus tarapyna maglumat berendigini aýdan Konaşenkow, Ysraýyl uçarlarynyň 21:40-dan gysga wagt öň beren maglumatyna görä ýurdyň demirgazygynda dälde, günbatarynda ýerleşýän Latakiýe welaýatyndaky senagat desgalaryny nyşana alandygyny habar berdi.
Konaşenkow, Ysraýyl tarapynyň, rus tarapyna öňünden dälde, operasiýanyň başlamagy bilen birlikde maglumat berendigine ünsleri çekip: “Bu aksiýa, umumy iş toparlarynyň işleriniň çäginde 2015-nji ýylda baglaşylan Siriýadaky iki ýurdyň Ýaragly güýçleriniň arasynda wakalaryň öňüniň alynmagy ylalaşygynyň düzgünleriniň gönüden bozulmagydyr” diýdi.
Ysraýylyň uçarlarynyň ýerleşýän ýeri barada maglumat berilmändigini aýdan Konaşenkow, 21:51-de Siriýanyň howa goranyş ulgamlarynyň işlemäge başlandygyny mälim etdi. Ilkinji hüjümden soň, Ysraýylyň uçarlarynyň täze bir hüjüm guramak üçin ýene-de taýýarlyk görendigini aýdan Konaşenkow, 21:59-da täze bir hüjüm guramak üçin gelýän Ysraýyl uçarlarynyň biriniň manýowr edip, Il-20 uçaryna golaýlaşandygyny habar berdi.
Şol wagt Il-20-niň gonmaga başlandygyny aýdan Konaşenkow, Siriýanyň howa goranyş ulgamynyň bolsa muny täze bir hüjüm hökmünde görendigini beýan etdi.
Şol wagt Hmeýmim bazasyna gonmak üçin aşak düşmäge başlan Il-20 uçarynyň Siriýanyň howa goranyş ulgamynyň nyşanasyna öwrülendigini aýdan Konaşenkow: “Ysraýyl uçarlary, rus Il-20 uçaryny howa goranyş ulamyna garşy galkan hökmünde ulanyp, manýowr etmäge dowam etdi. Sagat 22:03-de Siriýanyň howa goranyş ulgamy has uly we has ýakyn bir nyşana bolan Il-20 uçaryna od açdy. Ekipažyň kapitany uçardaky ýangyny we uçaryň ýere gaçmaga başlandygyny habar berdi. Sagat 22:07-de uçar radardan ýitdi” diýip habar berdi.
Rus Il-20 uçary, 17-nji sentýabrda Siriýanyň hökümetine degişli S-200 howa goranyş ulgamy tarapyndan od açylyp, ýere gaçyrylupdy we Russiýa, Ysraýyla degişli F-16 uçarlarynyň, Il-20 uçaryny galkan hökmünde ulanandygy üçin uçaryň raketa hüjümine sezewar galandygyny mälim edipdi.


text:
"Amerikanyň adalat düşünjesi şeýle bolsa, onda dünýäniň haly harap"
Prezident Erdogan gün tertibiniň ileri tutulýan ugurlary barada beýanat berdi
Häzirki wagtda Amerikada düýpli aldawly tapgyr dowam edýär.
Bu tapgyr diňe bir hukuky aldawlar däl.
Ykdysady taýdan hem aldawlar, hilegärlikler bar.
Şol hilegärlikleriň ählisi hamala diýersiňiz özüne görä ýola getirme usuly.
Elbetde Halkbank bilen bu kazyýet işiniň daşdan-ýakyndan arabaglanşygy ýok.
Reza Zarrab işi bilen birleşdirip, bir netijä geldiler.
Has erbedi şol kazyýet işlerinde, kazyýet diňlenşiklerinde bu tapgyrdan diýseň köp peýdalanyldy.
Amerikanyň adalat düşünjesi şeýle bolsa, onda dünýäniň haly harap.
Beýle adalat düşünjesi bolmaz.
Ondan soň gelip bütin dünýä adalat dersini bermäge synanşmasynlar.


text:
mertebesi belent ýolbaşçynyň gatnaşmagynda Ymam Huseýin (a.s)iň ýas çäresi geçirildi
aşyr aýynyň sekizinde mertebesi belent ýolbaşçynyň gatnaşmagynda Ymam Huseýin (a.s)iň ýas çäresi geçirildi.
Eýran ilatynyň we jogapkärleriniň müňlerçesiniň gatnaşmagynda geçirlen bu ýas çaresinde Hojjatol Yslam Rafiei ähli beýit(a.s)iň dostlugynyň galdyrýan täsirleri barada aýdyp ähli beýit(a.s)-a bildirilýän muhapbet hudaý üçin we minnetsiz bolmalydyr diýip beýan etdi.
Hojjatol Yslam Rafiei ähli beýit(a.s)iň tabşyryklarynyň we buýruklarynyň amala aşyrylmagy olara bolýan dostlugyň alamatydyr diýip sözüne goşdy.
hezreti Ymam Huseýin (a.s) we ol hezretiň 72 wepaly ýaranlary 61-nji hijri kamary senesi boýunça aşyr aýynyň 10 gününide kerbelada şehit boldylar.


text:
Berkarar döwletimiziň bilim özgertmeleri.
Berkarar döwletiň bagtyýarlyk döwründe Hormatly Prezidentimiziň çuňňur paýhasy, öňdengörüjiligi, parasatly başlangyçlary netijesinde ýurdumyzyň ähli pudaklarynda düýpli özgertmeler amala aşyrylýar. Täze taryhy eýýamda ýurdumyzyň beýleki pudaklary bilen birlikde bilim ulgamyny ösdürmäge hem möhüm ähmiýet berilýär. Bu ýöne ýerden däldir, sebäbi häzirki döwürde amala aşyrylýan köp ugurly durmuş-ykdysady özgertmeleri üstünlikli durmuşa ornaşdyrmak dürli ugurlarda zähmet çekýän hünärmenleriň bilimine we hünär başarnygyna bagly bolup durýar. Şonuň üçin hem hormatly Prezidentimiz bilim ulgamyny ileri tutulyp ösdürilýän pudaklaryň hataryna goşmak maksady bilen ähli tagallalary edýär. Her ýylda okuwa kabul edilýän 6 ýaşly çagalara Gahryman Arkadagymyzyň sowgady bolan netbuk kompýuterleriniň gowşurylmagy, ýaş nesliň häzirki döwürde jemgyýetiň aýrylmaz bölegine öwrülen kompýuter tilsimatlaryndan kämil derejede baş alyp çykmagyna ýardam edýär.
Ýaş nesle döwrüň talabyna laýyk derejede bilim bermek, olary dürli hünärlere ugrukdyrmak hem-de Berkarar döwletiň bagtyýarlyk döwrüne mynasyp edip ýetişdirmek döwlet syýasatynyň ileri tutýan ugurlarynyň biridir. Hormatly Prezidentimiz bu barada: “Ýaşlarymyzyň ýokary derejede bilim almagyna, saýlan hünäriniň eýesi bolmagyna ýardam bermek ýurdumyzda alnyp barylýan ähli özgertmeleriň özenidir” diýip belleýär.
Ýene-de bir aýratyn nygtamaly ýagdaýlaryň biri, okuw mekdepleriň professor-mugallymlaryna diňe bir ýurduň çäginde däl, eýsem dünýäniň ösen döwletlerinde öz ylym-bilim derejelerini ýokarlandyrmaga döredilen şertdir. Hormatly Prezidentimiziň aladasy bilen bilim ulgamynda işleýän mugallymlaryň zähmet haklarynyň ýokarlandyrylmagy, ylmy derejeler we atlar üçin goşmaça tölegiň girizilmegi bilim-ylym ulgamynyň işgärlerini täze üstünliklere höweslendirýär.
Ýurdumyzyň ýokary okuw mekdeplerinde talyp ýaşlarymyza binýatlyk, ýokarlandyrylan talyp haklarynyň has tapawutlanan göreldeli talyplara bolsa, “Türkmenistanyň ilkinji Prezidenti Saparmyrat Türkmenbaşy” we “Oguzhan” adyndaky atly talyp haklarynyň berilmegi, olaryň yzygiderli artdyrylmagy ýaşlarymyzyň döwrebap bilim almagy, eşretli hem bagtyýar durmuşda ýaşamagy üçin gönükdirilendir. Bilim ulgamynyň işini kämilleşdirmekde ýaşlaryň arasynda her ýylda geçirilýän olimpiadalar, ylmy maslahatlar we bäsleşikler aýratyn orun eýeleýär. Bu çäreleriň yzygiderli geçirilmegi ýaşlaryň arasynda ylma ukyplylara we höwesekleri ýüze çykarmaga mümkinçilik berýär.
Hormatly Prezidentimiziň parasatly ýolbaşçylygynda 2007-2017-njy ýyllar aralygynda bilim ulgamynda giň möçberli işler alnyp baryldy, şol sanda Türkmenistanyň Prezidentiniň 2007-nji ýylyň 15-nji fewralyndaky “Türkmenistanda bilim ulgamyny kämilleşdirmek hakynda” Permanyna, 2007-nji ýylyň 4-nji martyndaky “Bilim-terbiýeçilik edaralarynyň işini kämilleşdirmek hakynda” Kararyna laýyklykda orta, ýokary okuw mekdeplerine täze dersler girizildi, orta bilimli ýaşlaryň mekdebi tamamlan ýylynda okuwa girmekleri ýola goýuldy, şol sanda ýaş nesillere berilýän bilimiň dünýä ölçeglerine gabat gelmegi üçin okatmagyň täze tehniki enjamlaryny, kompýuterleri mekdeplere ornaşdyrmak, mugallymlaryň we okuwçylaryň internet ulgamyndan peýdalanmaklaryna mümkinçilik döretmek boýunça yzygiderli işler alnyp baryldy, bilim edaralarynyň maddy-enjamlaýyn binýady berkidildi ýagny, häzirki zaman kompýuterleri, multimedia, laboratoriýa, lingafon enjamlar toplumlary we mebeller satyn alyndy.
Hormatly Prezidentimiziň taýsyz tagallalary netijesinde ýurdumyzda ähli amatlyklary bolan we okatmagyň häzirki zaman enjamlary bilen üpjün edilen täze bilim-terbiýeçilik edaralarynyň gurluşygy giňden ýaýbaňlandyryldy. 2007-2017-njy ýyllarda orta mekdepleriň, çagalar baglarynyň ýüzlerçesiniň, orta hünär, ýokary okuw mekdepleriniň birnäçesiniň täze döwrebap binalary gurlup, ulanylmaga berilmegi okuw işiniň has-da çuňlaşdyrylyp, oýlanylyşykly alnyp barylmagyna, bilim işgärleriniň amatly şertlerde zähmet çekmegine we ýaş nesliň döwrüň talabyna laýyk gelýän bilim almagyna giň mümkinçilik döredýär. Hormatly Prezidentimiziň Karary bilen 2011-nji ýylda “Bilim” ylmy-usuly žurnaly hem döredildi. Bularyň ählisi “Döwlet adam üçindir” diýen dana, ynsanperwer taglymatyň iş ýüzünde durmuşa geçirilýändiginiň, ýurdumyzda ýaşlar hakyndaky aladanyň örän ulydygynyň aýdyň subutnamasydyr.
Ýokary okuw mekdepleriniň birnäçesinde döwrüň talabyna laýyk gelýän ençeme hünärler açyldy. Biziň institutymyzda-da ýagny, Türkmen döwlet ykdysadyýet we dolandyryş institutynda “Ykdysadyýet”, “Menejment”, “Işewürlik we telekeçilik”, “Täjirçilik”, “Dünýä maliýe bazary”, “Gymmatly kagyzlar bazary”, “Baha kesmek işi” ýaly hünärler açylyp, bu hünärler boýunça degişli professor mugallymlar tarapyndan ýokary, kämil derejede dersler geçilýar.
Hormatly Prezidentimiz “Berkarar, kuwwatly döwletimizi mynasyp dolandyrýan ökde hünärmenleri taýýarlamakda, okuw-terbiýeçilik işlerini kämilleşdirmekde mugallymlara, bilim işgärlerine uly orun degişlidir” diýip nygtaýar. Biz hem ydysadyýet ulgamy boýunça ýokary derejeli hünärmenleri taýýarlamakda özümiziň mynasyp goşandymyzy goşarys.
Garaşsyz, baky Bitarap Türkmenistanyň bedew bady bilen öňe barýan ösüşli ýollarynda Watana, halka, hormatly Prezidentimize wepaly, bilimli nesilleri terbiýelemek biziň mukaddes borjumyzdyr. Bu işde Gahryman Arkadagymyzyň ýiti zehininden, pähim-parasadyndan dörän ajaýyp kitaplary biziň üçin bahasyna ýetip bolmajak hazynadyr. Halkymyzy eşretli, bagtyýar durmuşda ýaşadýan Gahryman Arkadagymyzyň jany sag bolsun, ömri uzak bolsun, il-ýurt bähbitli, döwlet ähmiýetli alyp barýan işleri mundan buýana hem rowaç alsyn!
Türkmen döwlet ykdysadyýet we dolandyryş
institutynyň “Bank işi” kafedrasynyň
mugallymy Arslan Gurbannazarow.


text:
Owgan hökümeti 26 ýyl soň öz howa giňişligini gözegçilik astyna aldy
Täze gurlan radar ulgamynyň gymmaty 30 milliard dollara barabar
Prezidentiň metbugat geňeşçisi Şah Hüseýin Murtezewi 26 ýyldan bäri owgan howa giňişliginiň gözegçiliginiň daşary ýurtlarda bolandygyny nygtady.
Kabulyň Halkara howa menziline täze radar ulgamynyň gurulmagy bilen howa giňişliginiň gözegçiliginiň dolulygyna owgan hökümetine geçendigini aýdan Murtezewi, ulgam netijesinde Owganystanyň howa giňişligine gözegçilik edip biljekdiklerini aýtdy.
Täze gurlan radar ulgamy bilen Owganystanyň howa giňişliginiň indi has howpsyz ýagdaýa gelendigi bellenildi.
Täze gurlan radar ulgamynyň gymmaty 30 milliard dollara barabar.
Radaryň gözegçiligi we abatlaýyş işleri üçin hem her ýyl 10 million dollaryň sarp edilmegine garaşylýar.
Sowet soýuzy tarapyndan gurlan Kabulyň howa menzilindäki ozalky radar ulgamy 1990-njy ýyllardaky içerki uruşda hatardan çykarlypdy.


text:
Aqtóbe oblysynyń iśki sayasat bólimi jáne oblystyq «Rýhanı jańǵyrý» jobalyq keńsesimen birlesip ótkizilip otyrǵan búginigi śarada ýnıversıtet e.ǵ.d, professor Baýyrjan Júnýsov, f.ǵ.d, professor Kúlzat Sadırova, psıhlogıya ǵylymynyń PhD doktory Janıya Ahmetova kitaptardy memlekettik tilge aýdarý týraly óz pikirlerin bildirdi. Sondaı-aq, fılosofıya ǵylymynyń doktory, professor Amangeldi Aıtaly Remı Heniń «Iýdaızm, hrıstıandyq pen ıslamdaǵy. 4000 jyldyq izdenis: qudaıtaný bayany» kitabi týraly óz oıyn aıtty. Professor atalmyś kitaptyń túpnusqadan jasalǵan aýdarmasy túsinikti jáne quzyretti ekendigin atap ótti.
«Jańa gýmanıtarlyq bilim. Qazaq tilindegi 100 jańa oqýlyq» jobasy boıynśa baspaǵa daıyndalatyn álemniń 42 elinde 34 tilde jarıyalanǵan, jalpy taralymy 47 mıllıon danany quraıtyn fılosofıya, áleýmettaný, psıhologıya, ekonomıka jáne basqa da pánder boıynśa álemdik oılardyń altyn qoryna engen kitaptar sanyn 100-ge jetkizý josparlanyp otyr.
Talqylaý sońynda oblystyq «Rýhanı jańǵyrý» keńsesiniń úılestirýśisi Dáýlet Ábenov, atalǵan joba ayasynda jarıyalanǵan 10 kitap Jubanov kitaphanasy serıyasymen basylyp śyqkany týraly aıtty.


text:
TM HYZMAT BILMELI
Ajaýyp Dubai
Birleşen Arap Emirlikleri – Arap ýarymadanyň gündogaryndaky ýurt dünýäniň iň baý ýurtlaryň sanawyna girýär. Bu haýran galdyryjy ýurt çalt depgin bilen ösýär, binalar tä asmana çenli göterilip, adanyň we çölüň orta arasyndaky deňiz arasynda dörän garlar. BAE – federatiw döwlet bolup, ol 1971-nji ýylda 7 arap emirlikleriň ýagny: Abu-Dabi, Dubaý, Şardja, Adjman, Umm-el-Kaýwaýn, El-Fudjeýra we Rasel-Haýma birleşmekleriniň netijesinde dörändir. BAE merkezi paýtagty – Abu-Dabi.
Burdj Khalifa binasy
Dünýäniň iň uzyn binasy – Burdj Khalifa, beýikligi 828 metr, 163 gatdan ybarat. Bina 4 ýylyň dowamynda ýokary tizlikde – hepdede 2 gatdan guruldy. Binanyň açylyşy 2010-njy ýylyň 4 ýanwarynda bolup geçdi. Bu adamyň beýik döreden zadydyr. Bu binanyň içinde metjid, seýilgäh, bulwarlar, myhmanhana, ofislar, söwda merkezler, türgenleşik meýdançalary, uçar meýdançasy we dünýäniň iň gymmat “Atmosfera” atly 122-nji gatda ýerleşýän restorany. 40 sany gat ýaşaýyş öýler tutýandyr.
Binanyň lifti ýokaryk 65 km/s tizlik bilen galdyrýar, takmynan gözegçilik meýdança çenli 1 minudyň dowamynda eltýär. Binanyň düzüminde 57 lift bar. Ýokary gözegçilik meýdançadan haýran galdyryjy şäher görünýär, gowy howada 100 kilometr aralyk görüp bolýar.
Dubaýyň aýdym aýdýan fontany
Binanyň öňüsyrasynda ýasama kölüň içinde aýdym aýdýan fontan ýerleşendir. Suwuň klassik aýdymlaryň aşagynda görkezýän haýran galdyryjy oýunlary 19:00 – 20:00 aralyk agşamky Dubaýy bezeýär. Suwuň görkezmelere her ýarym sagatdan 1 minut dowam edýär we her sapar suw dürli aýdymlara dürli hereketler edýär.
Burdj Al Arab myhmanhanasy
Arap binasy dünýäde iň meşhur myhmanhanasy hökmünde bellendir we ondan daşary dünýäde iň beýik myhmanhana hökmünde hem tanalýar. 7 ýyldyzly baha eýe bolan ýeketäk myhmanhanadyr. Ol uly bolmadyk adada gurulan we ýelken şekilli formasy bardyr. Myhmanhananyň açylyşy 1995-nji ýylda bolup geçdi.
Her bir myhmanyň ýanyna öz hyzmatkäri berkidilýär. Myhmanhananyň içinde äpet akwarium we fontan bar. Oformleniýasynda diňe gymmat bahaly materiallar ulanylandyr: tebigy daş, agajyň gymmatly tohumlary, altyn we gyzyllar. Umuman myhmanhanada 202 nomer bar we olaryň ählisi lýuks derejeli.
“Dubai Mall” Söwda merkezi
Äpet söwda merkezi, myhmanlar bu ýerde harytlary satyn alyp bilerler, gümenje ýerleri we iýip içmek üçin niýetlenen bölümçeleri seýil edip bilýärler. Söwda merkeziň içinde dünýäniň meşhur brendlarynyň harytlary hödürlenilýär. Şeýle hem haýran galdyryjy asma fontany we katok ýerleşendir. Ondan hem daşary dünýäde iň äpet akwarium bardyr.
Onuň içinde dürli deňiz balyklary ýüzýär: 33.000 balyk görüp bolýar, akulalar we skatlar hem bar. Akwariumyň ortasyndan tunnel geçýär, nirede balyklara has golaýdan syn edip bolar. Söwda merkez gowy ýerde ýerleşýär we onuň içinden metro geçýär. “Dubai Mall” dünýäde iň uly söwda we dynç alyş merkezi diýlip bellenildi, ol 2008-nji ýylda açylandy.
Palma Jumeýra adasy
Jumeýranyň kenarýaka çyzygynyň dowamynda BAE hökümediniň karary boýunça 2001-nji ýylda palma görnüşindäki 17 şahaly ýasama adanyň gurluşygy başlanyldy. 2006-njy ýylda ada myhmanlar üçin açyldy we halk ol adany dünýäniň 8-nji täsinligi diýen at berdi Adanyň meýdany 5 kilometr uzynlygyna we inine. Adanyň üýtgeşik gurluşy esasynda kenarýaka plýajlaryň we Pers aýlagyna çykyşlaryň sany köpeldi.
Adanyň içinde myhmanhanalar we willalar guruldy. Bu owadan we dynç alyş üçin elitny ýer diýlip hasaplanylýar. BAE hökümedi bu üstünliginde hem durman, häzirki wagtda şular ýany ýene 2 sany adanyň gurlyşygy alnyp barylýar.
Makala baha ber:
Okaldy: 1018. Şü gün okaldy: 3
Makala hakda pikiriňiz paýlaş! (diňe adyňyzy görkezseňiz bolýar)
(10)
👍
Gaty owadan yurt
Gaty gowy sagja bol
Basga yurtlar baradada taze maglumat goysanyz gowy boljak
Boljak bet
govy maglumat
Gowy
Boljak yone tazerak zat goyayyn
Boljak yone tazerak zat goyayyn
Dubaya gidip gordim oran gowy yer
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk
Ähli hukuklar goragly.
Email: bilmeli@tmhyzmat.com


text:
Türkmenistanyň gurluşyk we binagärlik ministrliginiň Usulyýet, nyrh emele getiriş we çykdajy ölçegleri döwlet müdirligi
E.S.Abdylhekimow, mehanizmleri ulanmak boýunça harçlamalaryň ölçegleri müdirliginiň başlygynyň orunbasary;
G.Ataýew, Döwlet müdirliginiň başlygynyň orunbasary;
Ýa.Şihmuhammedow, mehanizmleri ulanmak boýunça harçlamalaryň ölçegleri müdirliginiň başlygy
Berkarar döwletiň bagtyýarlyk döwründe hormatly Prezidentimiziň ýolbaşçylygynda amala aşyrylýan beýik özgertmeler şertlerinde kärhanalaryň ýokary ykdysady netijeliligini üpjün etmeklik ynamly ösüş gazanmagyň esasy şertleriniň biri bolup durýar. Kärhanalaryň ykdysady netijeliligini birnäçe şertlerden hem görkezijilerden emele gelýär. Şol sanda mehanizmleri ulanmakda çykdajylary we maddy serişdeleri, hususan-da gymmatly ýangyç serişdelerini pugta hasaba almak we olaryň harçlanylyşyna gözegçilik etmek çärelerine aýratyn ähmiýet berilýär.
Şu makalanyň bir bölegi mehanizmleri ulanmakda 1 maşyn-sagadynyň nyrh hasaplamasynyň harajatlarynda, man./maş.-sag ölçenen yangyjyň sarp edilişini hasaplamak usullaryna bagyşlanandyr. Şol harajatlaryň düzümi, ýangyjyň mehanizmler boýunça sarp edilşiniň giriş düzüm möçberi hökmünde: gurluşyk maşynlar - üçin l/maş-sag, ýagny ýangyjyň sarp edilşiniň sagatdaky möçberi diýilip atlandyrylýan ölçeg birligi, awtoulag serişdeleri üçin bu görkeziji l/100 km-de ölçelip, ýangyjyň sarp edilşiniň ýol boýunça kadaly möçberi diýilip atlandyrylýar.
Türkmenistanyň Ministrler Kabinetiniň Başlygynyň Orunbasarlary tarapyndan 2011-nji ýylyň iýun aýynyň 01-däki JT/65 belgili buýrugy bilen tassyklanan, “Türkmenistanda awtomobil ulaglarynyň, tehnikalaryň hem-de mehanizmleriň ýangyjy, çalgy ýaglaryny we beýleki serişdeleri sarp ediş kadalaryna” (mundan beýläk – “Kadalar”) laýyklykda, olarda bellenilen yangyjyň sarp edilşiniň nominal möçberi, aňladylan göterimiň hasabyna köpelmegi mümkin, ýagny:
1. Mehanizmleri 5 ýyldan köp ulanylanda 5%, 8 ýyldan köp ulanylanda 10%;
2. Awtoulag serişdelerini Aşgabat şäherinde ulanylanda 20%, Türkmenbaşy şäherinde we welaýat merkezlerinde 10%, etrap merkezlerinde we başga köp ilatly ýaşaýyş ýerlerinde 5%;
3. Gyş möwsümi döwründe 15-nji noýabrdan 31-nji marta çenli (4,5 aý) aralygy alynyp, hereketlendirijini gyzdyrmak üçin 5% we kabinaň içini gyzdyrmak üçin 10%;
4. Tomus möwsümi döwründe 15-nji maýdan 30-njy sentýabra çenli (4,5 aý) aralygy alynyp, kabinaň içini sowatmak üçin 10%.
1-nji we 2-nji bentleri boýunça ýangyjyň sarp edilşiniň nominal möçberiniň köpelmegi ýylyň dowamynda hemişelik bolup, ýyl boýunça ýangyç harçlamasynyň ortaça möçberlerinde kynçylyk döremezligine getirýär. Galybersede ýangyç harçlamasynyň ortaça möçberleriniň ýyl boýunça onuň köpelmegi möwsümleýin, 3-nji we 4-nji bentleri boýunça seredilmeli. “Kadalardan” görşümiz yaly ýangyjyň sarp ediliş möçberi 3 dowürde (4,5 aý - gyş möwsümi), (4,5 aý - tomus möwsümi) we (3 aý - ýaz-güýz möwsümleri) möwsümleýin üýtgeýär. Bu döwürlerde garalýan görkeziji bolsa uly aratapawuda eýe bolýarlar. Eger-de tomus möwsüminde mehanizmiň kabinasynyň içi sowadylmaýan bolsa, onda 2 döwür möwsümleýin üýtgeýän ýangyç sarp edilşiniň möçberini alarys, ýagny: 4,5 aý (gyş) we 7,5 aý (ýaz, tomus, güýz). Hemme döwürleriň deň ululyklaryny möwsümleýin üýtgeýän ýangyç sarp edilşiniň möçberlerini çen bilen ýönekeý orta arifmetika usuly bilen aňladyp bolar. Ýagny, deň ululykly döwürler dürli ululyklaryň aýratyn wakasy bolup durýandygyna ünsi çekmek bilen, şeýle netijäni çykarmak bolar, ýagny dürliululykly döwürler üçin ýyl boýunça ýangyjyň sarp edilşiniň ortaça möçberini umumy orta arifmetika bolup durýan döwürler boýunça ortaça ölçenen aňlatmanyň üsti bilen amala aşyrmak bolar.
Şeýlelik-de ortaça alnan ýyl boýunça ýangyjyň sarp edilşiniň möçberiniň möwsümleýin üýtgemegini aşakdaky ortaça ölçenen aňlatma bilen görkezip bolar:
, (1)
bu ýerde:
Mmi – möwsüm boýunça ýangyjyň sarp edilşiniň kada möçberi i-boýunça (1-nji, 2-nji we baş.) gurluşyk maşynlary üçin l/maş.-sag-da, awtoulag serişdeleri üçin l/100 km-de ölçenilýär;
Di – i-nji (1-nji, 2-nji we baş.) möwsümiň dowamlylygy, aýlar boýunça ölçenilýär;
n ≥ 2 – ýangyjyň sarp edilşiniň dürli möçberi bilen dürli ululykly möwsümleriň sany.
Beýan edilşine görä mehanizmleri ulanmakda 1 maşin-sagadynyň bahasynyň nyrh hasaplamasynyň iş tejribrsinde ýüze çykýan zerurlygy nazara almak bilen, ýangyjyň sarp edilşiniň orta ölçenen kada möçberini dürli ululykly döwülerde möwsümleýin üýtgemeginiň hasaplanylyşyny mysal getireliň.
1-nji mysal. 2005-nji ýylda çykarylan “Komat′su WA 420-3” frontal ýükleýji. Sürüjiniň kabinasy sowadyjy we ýyladyjy enjamlar bilen abzallaşdyrylan. “Kadalara” laýyklykda berlen ýükleýjiniň ýangyjynyň sarp edilşiniň nominal möçberi 24,7 l/maş.-sag ybarat. Şu maglumatlar boýunca 3 möwsümleýin ýangyjyň sarp edilişiniň dürli möcberi görkezilen, ýagny:
1-nji möwsüm – gyş aýlarynda (15-nji noýabrdan 31-nji mart aralykdaky döwri boýunça) (D1 = 4,5 aý) ýangyjyň sarp edilşi 25% köpelýär we 24,7 × 1,25 = 30,88 l/maş.-sag (Mm1) deň bolýar, ýagny: mehanizmi ulanmakda 8 ýyldan köp bolanda 10%, hereketlendirijini gyzdyrmak üçin 5% we kabinaň içini gyzdyrmak üçin 10%;
2-nji möwsüm – tomus aýlarynda (15-nji maýdan 30-njy sentýabr aralykdaky döwri boýunça): (D2 = 4,5 aý) ýangyjyň sarp edilşi 20% köpelýär we 24,7 × 1,20 = 29,64 l/maş.-sag (Mm2) deň bolýar, ýagny: mehanizmi ulanmakda 8 ýyldan köp bolanda 10% we kabinaň içini sowatmak üçin 10%;
3-nji möwsüm – galan 3 aýda (D3) ýangyjyň sarp edilşi 10% köpelýär we 24,7 × 1,10 = 27,17 l/maş.-sag (Mm3) düzýär, ýagny: mehanizmi ulanmakda 8 ýyldan köp bolanda 10%.
(1) formulany giň görnüşinde beýan etsek, 3 möwsüm üçin şeýle görnüşde ýazyp bileris:
Ýükleýjiniň ýangyjynyň sarp edilşiniň ýyllyk möçberini (orta ölçenen) ortaça almak üçin alamatlaryň sanyny goýanymyzda şeýle görnüşde alyp bileris:
l/maş.-sag.
2-nji mysal. 2008-nji ýylda çykarylan ýüküni özi düşürýän “MAZ-551605” awtoulagy. Ýüküni özi düşürýän awtoulag Aşgabat şäheriniň çäginde ulanylýar. Sürüjiniň kabinasy ýyladyş ulgamy bilen enjamlaşdyrylan, sowadyş ulgamy ýok. “Kadalara” laýyklykda berlen ýüküni özi düşürýän awtoulagyň ýangyjy sarp edişiniň nominal kada möçberi 42 l/100km. Berlen maglumat boýunça 2 möwsümde dürli ýangyjyň sarp edilşiniň dürli möçberi görkezilen, ýagny:
1-nji möwsüm – gyş aýlarynda (15-nji noýabrdan 31-nji mart aralykdaky döwri boýunça): (D1 = 4,5 aý) ýangyjyň sarp edilşi 40% köpelýär we 42 × 1,40 = 58,80 l/100 km (Mm1) deň bolýar, ýagny: ýüküni özi düşürýän awtoulag Aşgabat şäherinde ulanylanda 20%, ýüküni özi düşürýän awtoulag ulanyşda 5 ýyldan köp bolanda 5%, hereketlendirijini gyzdyrmak üçin 5%, kabinanyň içini ýylatmak üçin 10%;
2-nji möwsüm - galan 7,5 aýy (D2) ýangyjyň sarp edilşi 25% köpelýär we 42 × 1,25 = 52,50 l/100 km (Mm2) deň bolýar, ýagny: ýüküni özi düşürýän awtoulag Aşgabat şäherinde ulanylanda 20% we ýüküni özi düşürýän awtoulag ulanyşda 5 ýyldan köp bolanda 5% artýar.
(1) formulany ýaýbaňlaşdyrsak 2 möwsüm üçin şeýle görkezip bileris:
Ýüküni özi düşürýän awtoulagyň ýangyjy sarp edişiniň ýylyň dowamyndaky kada möçberini (orta ölçenen) ortaça almak üçin alamatlaryň sanyny goýanymyzda şeýle görnüşde alyp bileris:
l/100 km.
Netijede, ösüşe barmakda mehanizmleriň ýangyç harçlamalarynyň ýylyň dowamynda möçberleriniň möwsümleýin üýtgemesiniň ortaça hasaplanylyşy mehanizmleri ulanmakda 1 maşin-sagadyň bahasynyň nyrh hasaplamasynda ýangyjyň sarp edilişiniň has doly hasaba alynmagynda peýdalanylyp bilinjekdigini aýtmak bolar.
Žurnal «Altyn Asyryň ykdysadyýeti», №11, 2014 ý.


text:
«Senagat»PTB-y üçin ilatyň goýumlaryny çekmek bank amallarynyň wajyp görnüşleriniň biri bolup durýar.
Häzirki wagtda «Senagat» PaýdarlarTäjirçilikbanky ilatyň serişdelerini dürli görnüşli depozit goýumlaryna çekmek boýunça amallary amala aşyrýar we olary çykarmagyň tertibiniň nukdaý nazaryndan seredeniňde, iki sany esasy toparlara bölüp bolýar :
а) berilmegi talap edilýänçä goýumlar
б) möhletleýin depozit goýumlary.
«Senagat» PTB-y oňa tabşyrylan pul serişdeleriniň doly abatlygyny we goýumçynyň ilkinji talaby boýunça berilmegini kepillendirýär.
«Senagat» PaýdarlarTäjirçilikbankyilatamilli walutadaky aşakdaky görnüşlerdäki goýumlary hödürleýär:
- berilmegi talap edilýänçä goýum;
- çagalar üçin maksada gönükdirilen goýum;
- «Ene-atalar barada alada» depozit goýumy;
- «Halkyň saglygy–ýurduň baýlygy» depozit goýumy;
- «Çagalar biziň gelejegimiz»depozit goýumy;
- «Täze manat-täze durmuş»depozit goýumy;
- "Amatly"depozit goýumy.
Berilmegi talap edilýänçä goýum– goýumyň iň ýaýran görnüşi. Goýumyň bu görnüşi goýulan serişdeleri eýeleriniň ilkinji talap etmegi boýunça almak mümkinçiligini berýär. Pul serişdeleri şeýle hasaplara nagt we nagt däl görnüşinde kabul edilýärler we bölekleýin ýa-da tutşulygyna çykarylýarlar. Bu howpsuz we tygşytly usul. Bu hasaplaryň esasy ähmiýeti – olaryň ýokary derejedäki akyjylygy, bu hasaplaryň töleg serişdesi hökmünde gönüden-göni ulanyp bolmak mümkinçiligi. Goýumçy üçin goýumyň bu görnüşiniň esasy ýetmezçiligi – girdeji hakynyň pes göterimi. Bu goýumdan pullaryň berilmegi pullary alyjynyň şahsyýetini kepillendirýän resminamanyň görkezilmegi boýunça amala aşyrylýar.
Goýumlaryň dürli görnüşleriniň arasynda iň giňden ýaýranlary depozit goýumlarydyr.Depozit goýumy nagt pul görnüşinde belli bir adamyň adyna pasportyny görkezmegi arkaly kabul edilýär. Bu hasaplar boýunça ilkinji goýumyň jemi öňünden gürleşilýär. Depozit hasaplary boýunça göterimler öz wagtynda geçirilip durulýar we bank öz tarapyndan hasabyň eýesine geçirilen göterimleriň bökdençsiz geçirilmegini kepillendirýär. Ýöne depozit goýumy wagtyndan öň alnan ýagdaýynda goýumçy ýokarlandyrylan göterimlerdenmahrum bolýar we şertnamada başgaça göz öňünde tutulmadyk bolsa,berilmegi talap edilýänçä goýumda göz öňünde tutulan göterimler tölenilýär .
Çagalar üçin maksada gönükdirilen goýum– garyndaşlyk gatnaşygyna bagly bolmazdan, şahslardan 16 ýaşyna çenli çagalaryň adyna kabul edilýär we onuň saklama möhleti kämillik ýaşyna ýeteýinçä bolup, ýyllyk 6 göterimden ybaratdyr. Ilkinji goýumyň jemi 20 manatdan az bolmaly däl. Göterimler her aýda hasaplanylýar we tölenýär.
«Ene-atalar barada alada» depozit goýumy–saklanyş möhleti ýyllyk 10 % boýunça 6 aýdan 1 ýyla çenli. Depozitiň bu görnüşi pensionerler üçin ýörite işlenip düzüldi. Pension şahadatnamasy görkezilende, ilkinji goýumyň jemi 20 manatdan az bolmaly däl. Göterimler her aýda hasaplanylýar we tölenýär.
«Halkyň saglygy – ýurduň baýlygy» depozit goýumy- saklanyş möhleti ýyllyk 5 % boýunça 6 aýdan 1 ýyla çenli.Goýum meýletin saglyk ätiýaçlandyryş şertnamasyny baglaşan raýatlar üçin ulanylýar. Saglyk ätiýaçlandyryş pasporty görkezilende, ilkinji goýumyň jemi 20 manatdan az bolmaly däl. Göterimler her aýda hasaplanylýar we tölenýär.
«Çagalar biziň gelejegimiz» depozit goýumy- saklanyş möhleti 1 ýyl. Goýumlar 16 ýaşyna çenli çagalaryň adyna garyndaşlyk gatnaşygyna bagly bolmazdan, şahslardançaganyň dogulyş hakyndaky şahadatnamasy görkezilende ýylly 7 göterimi bilen açylýar. Bank çaganyň doglan gününe ýadygärlik sowgadyny gowşurýar. Şertnamanyň möhleti tamamlananyndan soňra, goýumy goýumçynyň özi, onuň ene-atasy ýa-da kanuny welilleri alyp bilýärler. Ilkinji goýumyň jemi 100 manatdan az bolmaly däl. Göterimler ýylyň ahyrynda hasaplanylýar we tölenýär.
«Täze manat-täze durmuş» depozit goýumy- saklanyş möhleti ýyllyk 10 % boýunça 1 ýyl. Ilkinji goýumyň jemi 2000 manat. Göterimler her aýda hasaplanylýar we tölenýär.
"Amatly" depozit goýumy- ilkinji goýum ň azyndan 1 000 manat
· saklanyş möhleri 1 aý – ýyllyk 1,5% ;
· saklanyş möhleri 3 aý – ýyllyk 3 %;
· saklanyş möhleri 6 aý – ýyllyk 4,5%;
· saklanyş möhleri 9 aý – ýyllyk 7 %;
saklanyş möhleri 12 aý – ýyllyk 9 %.
Göterimler her aýda hasaplanylýar we tölenýär.
Berilmegi talap edilýänçä goýum - ýyllyk 0,5%, goýum goýumçynyň islegine görä tölenilýär.
Mundan beýläk hem «Senagat» PTB-y Türkmenistanyň Häkimiýetiniň syýasaty bilen düzgünleşdirilýän depozit syýasatynyň esasy ýörelgelerini saklarwe ol Türkmenistanyň ykdysadyýetiniň düzgünleşdirilmegi we ösmegi üçin amatly şertleriň döredilmegine gönükdiriler.


text:
Pudaklar
GS1 standartlary bütin dünýä boýunça senagatyň 20-den gowrak pudagynda artykmaçlygy üpjün edýär
GS1 standartlary haryt iberilýän hatarlaryň esasynda ýatmak bilen, çykdajylary azaldýarlar we senagatyň dürli pudaklarynda aýratyn netijeliligi üpjün edýärler. Ýöne biziň esasy sektorlarymyz bölek satuw söwdasy, saglygy goraýyş, ulag we logistika hem-de jemgyýetçilik iýmiti (azyk önümleri) bolup durýar. Biziň şu ugurlarda haryt iberilýän hatarlary nähili özgerdýändigimizi bilmek üçin şu bölümi öwreniň!
GS1 ulgamynyň tapawutly taraplarynyň biri hem bölek satuw söwda sektorynda onuň standartlarynyň ýeterlik derejede uzak wagtyň dowamynda ulanyp gelýändigi bolup durýar, dukanlaryň gözegçilik-kassa nokatlarynda GS1 çyzykly belgileriň skanirlenmeginiň häsiýetli signallarynyň sany bolsa bir günde 5 milliarda ýetýär. Häzirki wagtda bölek satuw söwdasyny amala aşyrmagyň dürli wariantlary bar, ýöne sarp edijiler satyn almalary amala aşyrmagyň bir göni ýoluny, önümiň öýlere getirilip berilmegini üpjün edýän ýoluny barha ýokary derejede ileri tutýarlar. Bölek satuw söwdasynyň bu ýoly azyk önümleri, egin-eşik, elektronika we beýleki harytlar üçin „şahsy üpjün ediş hataryny“ emele getirýär. Şu ýagdaýda hem GS1 standarty kömek edip biler.Köpräk biliň
Näsag bolan wagtyňyzda siziň ýokary hilli saglygy goraýyş hyzmatyny almaga hukugyňyz bardyr. Saglygy goraýyşda biziň standartlarymyzyň peýdalanylmagy näsagyň howpsuzlygyny ýokarlandyrýar, harytlaryň iberilýän hatarlarynyň netijeliliginiň ýokarlanmagyny höweslendirýär we derman preparatlaryna gözegçiligi kämilleşdirýär.Köpräk biliň
Senagatça, bölek söwda ulgamynyň wekiline ýa-da logistika hyzmatlary bilen üpjün edijä gije-gündiziň islendik wagtynda ýüküň ýerleşýän ýeri barada, ýüküň iberilýän ýeri, bu ýüküň haçan we nirä gelmelidigi barada takyk bilimler zerurdyr. GS1 standartlarynyň peýdalanylmagy sizi şu soraglaryň ählisine jogaplary öz içine alýan takyk we derwaýys maglumat bilen üpjün eder we telekeçilik işiňiz üçin zerur bolan iň gowy çözgütleri kabul etmäge mümkinçilik berer.Köpräk biliň
Ykdysadyýetiň örän bäsleşikli we multitrillion segmenti bolup durýan jemgyýetçilik iýmiti hyzmatlar sektory ösüşiň çalt depginleri bilen häsiýetlendirilýär. Üznüksiz ösüş prosesinde bolýan bu pudagyň çäginde hereket edýän, öýüň daşynda nahar taýýarlamak bilen meşgullanýan islendik gurama ýa-da kärhana öwrülişik nokadyna ýetdi diýseň hem bolar. Bu örän giň bazar senagatçylary, distribýuterleri we operatorlary öz içine alýar, olaryň ählisiniň öňünde azygyň görnüşini, netijeliliginii we howpsuzlygyny ýokarlandyrmak wezipesi durýar we olar onuň üçin hem-de beýleki düzgünleşdiriş talaplarynyň ýerine ýetirilmegi üçin jogapkärçilik çekýärler.
Jemgyýetçilik iýmiti hyzmatlar sektorynyň hatary özüniň çylşyrymlylygy, depginliligi we sarp edijileriň talaplaryna tabyn bolmalydygy bilen bellidir, ýöne GS1 standartlarynyň kömegi bilen bu iş ýönekeýleşýär. GS1 ulgamy, umumy diliň ulanylmagyny üpjün etmek, maglumatlary alyşmak başlangyjyny öňe sürmek we söwda hyzmatdaşlarynyň arasynda kommunikasiýa işlerini güýçlendirmek arkaly ahyrky sarp edijilere peýda getirýär.Köpräk biliň


text:
Häzirki wagtda ýurduň çäginde 20-den gowrak bejeriji ähmiýetli çeşmeler bellidir. Şolaryň örän wajyplarynyň biri-de ýurdumyzyň ak mermerli paýtagtynyň 7,5 kilometr günortasynda, Merkezi Köpetdagy etekläp oturan Berzeňňidäki çeşmedir. Bu çeşmäniň 1 250 metr çuňlukdan özi akyp çykýan №1 guýusynyň düzüminde köpsanly peýdaly minerallary saklaýan suwy bardyr. Onuň umumy minerallaşmasy M-3,2 g/dm3, gyzgynlyk derejesi 36oС, pH=7,2. Guýunyň suw çykaryjylygy 1 sekuntda 5 1itre barabardyr. “Berzeňňi” mineral suwunyň düzümi şulardan ybarat: azot – umumy gazyň 92%, kükürtli wodorod gazy – 3,3-3,9 mg/dm3, sulfatlar, kalsiý, magniý – degişlilikde 83, 57, 28 ekw.%, az mukdarda mikrogoşundylar – ýod 0,2 mg/dm3, brom 1,1 mg/dm3, sink 10-15 mg/dm3, marganes 0,005 mg/dm3. Gidrogeohimiki nukdaý nazardan bu mineral suw bejeriji-naharhana suwlar toparyna degişlidir.
“Berzeňňi” mineral suwuny şu kesellerde ulanmak maslahat berilýär:
I. Iýmit siňdiriş agzalaryň keselleri:
II. Endokrin keselleri:
III. urologiýa keselleri:
“Berzeňňi” mineral suwuna çalymdaş suwlar: “Krainka” mineral suwy (Russiýanyň Tula oblastynda), Moskwanyň etegindäki minaral suwlar, “Dorohowo” şypahanasynyň mineral suwy (Russiýanyň Moskwa oblasty), “Gersin” şypahanasynyň mineral suwy (Russiýanyň Gorkiý oblasty).
Ýokarda aýdylanlardan ugur alyp, Aşgabat şäherinde, Berzeňňide Türkmenistanyň Saglygy goraýyş we derman senagaty ministrliginiň “Türkmendermansenagat” birleşiginiň “Berzeňňi” mineral suw kärhanasyny gurmak meýilleşdirildi we onuň gurluşyk işleri Türkmenistanyň Prezidentiniň 2012-nji ýylyň 14-nji sentýabryndaky “Türkmenistanyň Saglygy goraýyş we derman senagaty ministrliginiň” derman senagaty kärhanalaryny gurmak hakynda 12548 belgili Kararyna laýyklykda amala aşyryldy. Gurluşyk işlerini Türkiýeniň “DAY INSAAT TURIZM TEKSTIL VE DIS TICARET A.S.” kompaniýasy ýerine ýetirdi.
Kärhana 1 ýylda 5,0 mln. çüýşe ýa-da 1 sagatda 3 500 çüýşemineral suwy 250 ml we 500 ml göwrümlerde, gazlandyrylan hem-de gazlandyrylmadyk görnüşlerde öndürmäge ukyplydyr.Kärhana Italiýanyň “Korfil” kompaniýalarynyň öndüren önümçilik we kömekçi tehnologiki enjamlary, hil we mukdar barlag enjamalary bilen enjamlaşdyryldy.
Kärhanada önümçilik işleri häzirki döwüriň ösen talaplaryna laýyk alnyp barylýar.Kärhana Suw taýýarlaýjy, Önümçilik, Hil barlagy we mikrobiologiýa bölümlerinden durýar
Bölümde tebigy çeşmeden gelýän suw 10 tn göwrümli gaba ýygnalýar we şol gapdan süzgüjiň üstünden geçirilip, düzüminde bar bolan daş we beýleki gaty jisimlerden arassalanýar.
Soňra ýöriteleşdirilen enjamda suwuň düzüminden demir we marganes ionlary aýrylýar. Indiki tapgyrda suw aktiwleşdirilen kömüriň üstünden geçirilip, belli derejede ýumşadylýar we 5 tn göwrümli gaba ýygnalýar. Soňra suw 2 sany örän ownuk – yzygiderlikde 10 mikron we 5 mikron ölçegli – süzgüçleriň üstünden geçirilýär we ultrafiolet çyrasynyň täsirine tutulýar. Doly derejede arassalanan suw önümçilik bölümine geçirilýär.
Bölümiň işi hemme taraplaýyn ýokary derejede gurnalyp, Ýewropada kabul edilen talaplara laýyklykda meýilleşdirilendir. Bu ýerde arassalanan we 10oC çenli sowadylan suw uglerodyň ikili okisi ýa-da kömürturşy gazy (СО2) bilen 9 g/l derjede baýlaşdyrylýar. Bu iş Germaniýanyň “Waýskof” kompaniýasynyň öndüren enjamynda ýerine ýetirilýär. Şol bir wagtyň özünde suw guýuljak çüýşeler ýöriteleşdirilen ulgama tertiplenip goýulýar we monobloga ugradylýar. Monoblokda çüýşeler bir wagtda 16 sanydan ýuwulýar, guýmaga taýýar edilen suw bilen doldurylýar we gapaklanýar.
Indiki tapgyrda olara ýöriteleşdirilen enjamda ýarlyklar ýelmenýär we degişli ýazgylar ýazylýar.Soňra 500 ml göwrümli çüýşeler alty-altydan, 250 ml göwrümli çüýşeler bolsa onikidenpolietilen bilen gaplanýar we taýýar önüm ammara ugradylýar.
Bölümde hil, mukdar we mikrobiologiýa barlaglaryny amala aşyrmak üçin gerekli enjamlaryň ählisi oturdylan. Olar Ýewropanyň ösen döwletlerinde öndürilen enjamlardyr. Bölümde kärhanada arassa-çylyk kadalarynyň berjaý edilişine, ulanylýan suwuň, çig mallaryň, gaplamalaryň hiline yzygiderli gözegçilik edilýär. Taýýar önümiň düzümindäki minerallaryň, kömürturşy gazynyň derejeleriniň talabalaýyklygy, pH görkezijisi barlanýar. Barlaglar Ýewropanyň talaplaryna laýyk geçirilýär. Kärhanamyzyň önümi mähriban halkymyzy taňrynyň nazary düşen türkmen topragynyň jana şypa beriji melhem suwy bilen üpjin eder. Bu suwuň köpugurly bejeriji häsiýetleri ony daşary ýurtlara-da eksport etmäge düýpli esasdyr.
Kärhanamyzyň önümi mähriban halkymyzy taňrynyň nazary düşen türkmen topragynyň jana şypa beriji melhem suwy bilen üpjin eder. Bu suwuň köpugurly bejeriji häsiýetleri ony daşary ýurtlara-da eksport etmäge düýpli esasdyr.


text:
Türkmenistan Beýik Ýüpek ýolunyň ýüregi ýylynyň — 2018-nji ýylyň sentýabr aýynda Aşgabat şäherinde geçiriljek Türkmenistanyň Halk maslahatynyň birinji mejlisine wekil saýlamaga dalaşgär hödürlemek giň gerime eýe bolýar. Golaýda welaýatymyzyň jemgyýetçilik guramalarynyň bilelikde guramagynda Mary şäher häkimliginiň mejlisler zalynda maslahat geçirildi.
Maslahaty Türkmenistanyň Kärdeşler arkalaşyklarynyň welaýat birleşmesiniň başlygy Muhammetberdi Gurbanow açdy we alyp bardy. Giňişleýin mejlisiň işine TDP-niň welaýat komitetiniň, Türkmenistanyň Agrar partiýasynyň welaýat komitetiniň, Türkmenistanyň Kärdeşler arkalaşyklarynyň welaýat birleşmesiniň, Türkmenistanyň Magtymguly adyndaky Ýaşlar guramasynyň welaýat geňeşiniň hem-de Türkmenistanyň Senagatçylar we telekeçiler partiýasynyň welaýat komitetiniň ýolbaşçylary, jogapkär işgärleri, işjeň agzalary, ilkinji guramalarynyň başlyklary, şeýle hem welaýatymyzdan Türkmenistanyň Halk maslahatynyň birinji mejlisine wekil saýlanmaly dalaşgärlige hödürlenenler gatnaşdylar.
Maslahatda TDP-niň Mary şäher komitetiniň başlygy Hekim Orazberdiýew Türkmenistanyň Halk maslahatynyň birinji mejlisine wekil saýlamaga dalaşgärlige hödürlenenler bilen tanyşdyrdy. Maslahatda çykyş edenler dalaşgärlige hödürlenenleriň mynasypdyklaryny nygtadylar.
Soňra Türkmenistanyň Halk maslahatynyň birinji mejlisine wekil saýlanmaga dalaşgärler üçin ses bermek arkaly olar biragyzdan saýlandylar. Şeýlelikde, şu ýylyň sentýabrynda geçiriljek möhüm syýasy waka welaýatymyzyň jemgyýetçilik guramalaryndan wekiller hödürlenildi.
Çary Amangeldiýew,
“Maru-Şahu jahan” gazetiniň uly habarçysy.


text:
Resulullah , Meret aýyna uly hormat ederdi we "Ýa Rabbi, Recep we Meret aýlaryny biziň üçin mübarek kyl we bizi Remezana ýetişdir" diýip doga ederdi.
Âişe walidamyz şeýle diýýär:
(Resulullahyň, hiçbir aýda, Meret aýyndan has köp oraza tutduguny görmedim. Käwagyt meret aýynyň hemmesini orazaly geçirerdi.)[Buhari]
Meret aýynda näme üçin köp oraza tutdugy soralan wagtynda Resulullah şeýle jogap bererdi:
(Meret, şeýle faziletli bir aýdyr ki, ynsanlar mundan gapyl galarlar. Bu aýda amallar, älemleriň Rabbine arz ediler(ýetiriler) . Ben hem amallarymyň orazaly (agzym bekli ) wagtynda ýetirilmesini isleýärin.) [Nesai]
Bu mowzuga degişli käbir hadis-i şerifler şeýledir:
(Remezan’dan soňra iň faziletli oraza, Meret aýynda tutulan orazadyr.) [Tirmizi]
(Meret aýynda üç gün oraza tutana, Allahü tagala jennetde bir ýer taýýarlar.) [Eý ogul ilmihaldan]
Saglyk ýagdaýy gowşak bolanyň, meret aýunuň 15 inden soňra oraza tutman, parz bolan Remezan-y şerif orazasyna taýynlanmak gowy bolar. Saglygy ýerinde bolanlar bolsa, meret aýynyň köpüsüni, hatda hemmesini orazaly geçirip biler.
Berat gijesi, meret aýynyň on bäşinji gijesidir. Ýagny 14-nji meret aýynyň gijesidir. ( 2012-nji ýylyň 4-nji iyulynyň agşam namazyndan soňky giren wagyty)
Hadis-i şeriflerde diýilýär:
(Meret aýynyň 15-nji gijesini ybadat bilen, gündüzünü bolsa orazaly geçirin! O gije Allahü tagala diýer ki: “Bagyşlanmak isleýän ýok my, bagyşlaýyn. Yrsk isleýän ýok my, yrsk bereýin. Dertli ýok my, sagatlyk, dynçlyk bereýin. Näme isleýän bar bolsa, islesin bereýin” Bu hal-ýagdaý , daň atýança dowam eder.)[İbni Maje]
(Şu bäş gijede edilen dogalar yzyna goýberilmez. Regaib gijesi, Berat gijesi, Anna gijesi, Remezan we Gurban baýramlary gijesi.) [İ. Asakir]
Bu gijäni olja bilmeli, towa istigfar etmeli, kaza namazy kylmaly, Kur'an-y kerim okumaly, Aýratyn hem ylym öwrenmelidir. Iň gymmatly ylym, dogry ýazylan ylmyhal ylymlarydyr.


text:
TDUmaksat
Münih XX-nji olimpiýa oýunlary
26-njy awgust 11-nji sentýabr 1972-nji ýyl
121 ýurt, 7134 türgen, 23 sport, 195 bäsleşik, 600 medal (135-195-210).
Germaniýada geçirilen 2-nji 01impiýa oýunlary bolan 1972-Berlin Olimpiadasyna
121ýurtdan 7134 (1059-sy zenan türgen bolup, olaryň sany ilkinji gezek 1000-den geçdi) türgen gatnaşdy. 26-njy awgust-ll-nji sentýabr a...
MEHIKO SITI XIX OLIMPIÝA OÝUNLARY
12-nji 27-nji oktýabr 1968-nji ýyl 112 ýurt, 5516 türgen, 20 sport, 172 bäsleşik, 527 medal (174-170-183)
Detroit, Lion, Buenos Aýres şäherlerinden tapawutlanyp, XIX tomusky 01impiýa oýunlaryny gurnamaga hukuk gazanan Mehiko Siti şäherindäki spört şüweleňine 780-si zenan jemi 5516 türgen gatnaşdy. 12-nji oktýabrda "Olimpico Universitario" St...
TOKIO XVIII OLIMPIÝA OYUNLARY 10-njy — 24-nji oktýabr 1964-nji ýyl
93 ýurt, 5151 tüigen. 19 spoit, 163 bäsleşik, 504 medal (163-167-174)
XVIII 01impiýa oýunlary 1964-nji ýylyň 10-njy-24-nji oktýabry aralygynda Ýaponiýanyň paýtagty Tokioda geçirildi. Bu 01impiada 93 ýurtdan (Rimdäki 01impiýa oýunlaryndakydan 10 ýurt köp) 5151 (678-si zenan) türgen gatnaşdy. Tokio şäheri Detroit, Wena we Brýussel şäherlerinde...
Hereket gan basyşynyñ dermany.
Ýerliksiz gahar hem ýadawlyk gan basyşynyñ galmagynyñ esasy sebäpleridir. Şonuñ üçin professor Tekin Akpoladyñ gipertoniýa (gan basyşynyñ ýokarlanmagy )kesellere tejribe edilen maslahatlary bar. Olara gulak salsañyz, dynç alşyñyzy göwnüñizdäki ýaly geçirip bilersiñiz. Ilki bilen, dermanlaryñyzy ýanyñyza almagy unutmañ. Daşarda yssyda kän gezmäñ. Kö...
Myhmanysyň bu dünýäniň
Pes pälli bol, ynjytmawer, kemsitmäwer hiç kimsäni,
Synaýandyr, bu bäşgünlik synaw dünýäsi, ynsany.
Haýyr işe gümra bolgyn, çykmanka bu teniň jany
Hasapsyz zat ýokdyr asla, myhmanysyň bu dünýäniň!
Ýagşa ganat ýaýar derwüş, yrsgyn saklar alsaň gargyş,
Galdyryp git bir haýyş iş, myhmanysyň bu dünýäniň!
...
Sowgat
Kakasy: Al, oglum, sowgat gutly bolsun!
Ogly: Aýdanyň gelsin, kaka.
Kakasy: Seň – aý, göwnüň bir ýaly, adam sowgat berilse begener, ýyrşarar. Minnetdarlyk bildirer. Pul beremde ejeň boluberşini görensiň-ä... Şoň ýaly bolarlar. Ýeri, aýt, näme diýmeli?
Ogly: “Bar berjegiň şu bolsa, munam yzyna äkidäý“ di...
Çaga durmuşyň güli
Çaga –– durmuşyň bezegi, ene-atanyň guwanjy. Olar iň bir gaharjaň, iň bir keýpsiz adamynam ýeke bir ýylgyrşy bilen göwnüni göterip bilýär. Sebäbi şolaryň çyn ýylgyrşy her bir adamynyň kalbynda diňe ýakymly duýgulary oýarýar. Her bir adamy çagalyk dünýäsine atarýar. Çagalaryň oýnuny synlap olaryň özboluşly üýtgeşik, täsin bir dünýäsiniň bardygyna gö...
Jedel
Günleriň birinde iki sany agaç çapýançy ussa özara jedel edýär. Jedel boýunça bular ertirden öýläne çenli haýsy biriniň köp agaç çapýandygyny anyklamak isleýärler. Ertir ir bilen bular öz ýerlerine barýarlar. Ilkibada bular birmeňzeş terzde işläp başlaýarlar. Emma bir sagat çemesi wagtdan soňra birinji ussa beýlekisiniň agaç çapmagy bes edendigini...
Iki dost
Bir gezek iki dost dynç almak üçin tebigata çykýarlar. Ýolda bu ikisiniň sözi azaşyp, biri beýlekisine ýakymsyz sözler aýdýar. Dostundan şeýle sözleri eşidendigine gynansa-da, ýoldaşy oňa jogap hiç zat aýtmaýar. Diňe çägäň ýüzüne şeýle sözleri ýazýar:
¬¬–– Şu gün iň gowy dostum maňa ýaramaz sözler aýtdy.
Ýollaryny dowam etdirip gelýä...
Bagtyýar ýaşlar
Jemgyýetiň ösüşine goşandyňy goşmak her bir raýatyň ilkinji nobatdaky borjudyr. Islendik jemgyýetiň ösüş depgini ondaky adamlaryň hünär başarnyklaryna, aň-düşünjesine, dünýägaraýşyna bagly bolýar. Şonuň üçin hem döwrebap pikirlenip bilýän, berk bedenli, sagdyn ruhly kämil şahslary ýetişdirmek jemgyýetde esasy orny eýeleýär. Munda ösüp gelýän ýaş ne...
Kitap okamagyň peýdasy
Häzirki döwürde telewideniýe, radio, metbugat, Internet ulgamy durmuşymyzda aýrylmaz orny eýeleýär. Habar beriş serişdeleri gündelik durmuşymyzyň möhüm wakalaryny bize ýetirýär. Emma kitaplaryň hem biziň durmuşymyzyň aýrylmaz bölegi bolup durýandygyny unutmaly däldiris. Biziň gündelik durmuşymyzda kämilleşmegimiz üçin öz bilimimizi artdyrmagymyz ze...
Bäsleşigiň jemi jemlendi
Mynasyp nesli terbiýelemekde türkmeniň asylly däpleri, peder ýörelgeleri bahasyz hazynadyr. Hut şonuň üçin hem ýurdumyzda medeni mirasy öwrenmeklige aýratyn ähmiýet berilýär. Türkmen halky öz beýik şahyry hem-de akyldary Magtymguly Pyragynyň doglan gününiň 290 ýyllygyny uly dabara bilen garşylaýar. Döwrüň ýatdan çykmajak wakalarynyň biri hökmünde b...
Sagdyn jemgyýetiň öňdebaрyjy ýaşlary
Ösen jemgyýet ýokary derejeli ösen hünärmenleri talap edýär. Şonuň üçin hem islendik ösen döwletde ýaş hünärmenleriň taýýarlanylyşyna aýratyn üns berilýär. Biziň ýurdumyzda hem ýaşlar jemgyýetiň esasy hereketlendiriji güýji hasaplanýar. Olaryň hemmetaraplaýyn kämil, ylymdan - bilimden ýüki ýeten döwrebap ýaşlar bolup ýetişmekleri üçin zerur şertler...
Arzuwlaryň hasyl bolýan ýurdunda ýaşamak
Arzuwlaryň hasyl bolýan ýurdunda ýaşamak, okap bilim almak her bir adam üçin bagtdyr. Günsaýyn pajarlap ösýän ýurduň batly gadamlaryna öz goşandyňy goşmak bolsa, her bir raýatyň borjudyr. Hut şonuň üçin hem ýurdumyzyň uludan-kiçä ähli raýaty ata Watanymyzy gülledip ösdürmekde irginsiz zähmet çekýärler.
Ata Watanymyzyň abraý mertebesini belen...


text:
Gurban93
Abdyrahym Zynhary barada
Abdyrahym Zynhary 1791-nji ýylda Esenmeňli obasynda eneden dogulýar. 1880-nji yylda şahyr ýogalypdyr diýip maglumat berilýär. Zynharyn nebereleri Esenmeňli obasyndan tapmak bolar. Zynhary edebi mirasy onlarça liriki, satiri-şygyrlardan ybarat bolup, oňa şahyrçylyk babatda beýik klasyklar gowy täsirini ýetiripdir. Zynhary özüniň şygyrlaryny dürli te...
Kapitalizmiň toslama günleri
Döwrümizde Walentina ýada Söýgüliler güni hökmünde esasan hususy sowgatlyk dükanlary tarapyndan aşyry derejede mahabatlandyrylan bu toslama gün aslynda biz Musulman we Türkmen jemgyýeti üçin adaty günlerden biridir.
14-nji fewral ýüzlerçe ýyl mundan öň zyna eden iki ýaş ýetginjege ýardam etmekde aýyplanyp öldürilen sözde keramatly Hr...
Oraz Ýagmyr barada
Tanymal türkmen ýazyjysy, şahyr, alym.
Oraz Ýagmyr (Orazdurdy Ýagmyrow) Ylmy-barlaglary bilen türki dünýäsiniñ tasawwuf alymlaryny, umumy türki edebiýatyny Orta Aziýada tanatmaga çalyşan adamdyr.
1947-nji ýylda dogulýar. 1972-nji ýylda Magtymguly adyndaky Türkmen döwlet uniwersitetini (şol wagtky Maksim Gorkiý adyndaky) okap...
Saglyk ýoly barada
Saglyk ýoly 2000-nji ÿylyñ 2-nji ýanwarynda Türkmenistanyñ ilkinji prezidenti Saparmyrat Nyýazowyñ gatnaşmagynda dabaraly ýagdayda açylyp ulanmaga berildi. Saparmyrat Nyýazow saglyk ýoluny hödürlenen kömege ýagny ýoluñ ýarty bölegini dik uçarda geçmek teklibine garamazdan ilkinji bolup saglyk ýoluny pyýada geçdi we saglyk ýoluny ýene-de 28 km çenli...
Nobatguly Rejepow Ene dilim
Alys asyrlaryň ahy-nalasy,
Begenji-gynanjy,
jebri-ejiri
Meniň dilim, seniň dünýäňde galan,
Pyragynyň dünýä beren setiri.
Akyl bolup galan sende babalar,
Nakyl bolup galan sende danalar,
Galypdyr ýüregi dilýän ýaň bolup,
Duşmanlara olja bolan çagala...
Ýuwaş okeanyň mukamlary: Muhammetmyrat Kömekow
1970-njy ýyllaryn başlarynda çap edilen (Okeanyň gujagynda) atly çaklanja kitapçanyň şygyr muştaklarynyň badabat ünsüni çekeni meniň şu günki ýaly ýadymda.
Bu kitapça şahyr Muhammetmyrat Kömekowyň galamyna degişlidi. Ýene bir ýatlamyly zat, ol goşgularynyň türkmen topragyndan alysda döränligidi.
Şahyr M.Kömekow şol günler ýuw...
Baýly şahyryň şortalary
Kiri bolansoň Aga Teke 1935-nji ýylyň 10-njy fewralynda Tejen etrabynyň «Birleşik» daýhan birleşiginde dünýä inýär. Ol obasyndaky doly däl orta mekdebi tamamlap, 1949-1953-nji ýyllarda Çärjewdäki (häzirki Türkmenabat) orta lukmançylyk mekdebini, 1953-1959-njy ýyllarda bolsa Türkmen döwlet Lukmançylyk institutyny tapawutlanan diplom bilen tamamlapdyr. Oýun–gülki toýuň-meýlisiň nagşy, Arap Gurbanow Gurbannazar Ezizow / Ballada 2004-nji ýylyň oktýabr aýynda ilkinji gezek türkmen radiosynyň gapysyndan ätläpdim. Çagalykda arzuw eden kärimde işe başlamak bagtynyň täsirinden çykyp bilmän, tolgunyp durşum häzirem ýadymda. Bu waka 1989njy ýylda Özbegistanyñ Fergana welaýatynyñ bir obasynda bolup geçýär. Maral Annanurowa barada Romanslar —15-16 asyrlarda Ispanýada hem dartgynly, owadan söýgi pursatly, drama häsiýetli, taryhy rowaýatlary ýadyňa salýan, ýa bolmasa, batyrgaýlygy, gahrymançylykly, ölmez-ýitmez söweşlerdäki şöhratly gadamlary, urşyň yzasyny, ýitgisini, Ene nalasyny açyp görkezýän eserler bolupdyr. Esselämü Aleýküm Musulman doganlar. Bu gün size Nurnazar Jumanazarowyň toplap neşire hödürlän Mälik Aždar Pälwan atly kitabyny audio görnüşde mahmal owazly ussat halypa Setdar Abdyýewiň okamagynda size hödürleýäs. Şu salgydan ýükläp bilersiňiz https://cloud.mail.ru/public/JNwC/PodZ4YFfy Geljegime umyt bilen garamda, Abdyhekim GULMUHAMMEDOW
Baýly şahyr dokuz ýyl bile ýaşandan soň, onuň aýaly Akbibi aradan çykypdyr. Şondan soň ol öýlenmändir. Gününi ýeke ogluna guwanyp geçiripdir. Bir gezek onuň tanyşlarynyň biri Baýlynyň ýanyna gelip:
– Pylan obada bir dul aýal barmyş. «Özüme mynasyp adam tapsam, baraýjak» diýýärmişin – diýipdir.
Aga teke şahyr barada
Abaý Kununbaýew Rubagylar
Çyn güler, çyn gürlär ýigdiň naýbaşy.
Ýalan gülkä meňzär ýerliksiz söhbet,
Her söhbet ýerinde edilse ýagşy.
* * *
Eşegiň gulagna okan dek ýasyn,
Sen gürrüň berersiň şeýle bir täsin.
Nadanlar undarlar öýden çykynça,
Danalar ýyl boýy ederle...
Söýgi hem Aşyklyk (Söýgi)
-Ah, Söýgi! Men şeýle bir sen ýaly bolmagy arzuw edýän!-diýip, buýsanç bilen Aşyklyk gaýtalaýardy. -Sen menden has güýçli.
-Sen meniñ güýjümiñ nämededigni bilýärmiñ?-diýip, Söýgi sorady.
-Sebäbi sen adamlar üçin wajyp bolanlygyñ üçin bolaýmasa.
-Ýok, asla beýle däl-diýip Söýg...
Gurbannazar Ezizow Ballada
"Sag bol, ene mekan, süyt emen ýerim,
Aglama, ene jan, gaydyp gelerin.
Süpür gözýaşyñy, bes et ahyñy,
Il üçin dogrupdyñ, düşün ahyry.
Döşüni paralap duşman güllesi,
Watan howp astynda duryan pillesi,
Merdem bol, ene jan, bes et ahyñy,
...
Biziň Baýram agamyz
Meni radionyň edebi “Ylham” bölüminiň otagyna alyp bardylar, işgärler bilen tanyşdyrdylar. Şol wagt bölüm müdiri Ýazjemal Annaýewanyň ýanynda...
MAZARDA ÝANAN OT Hakyky bolan waka
Özbekleñ adaty boýunça täze gelen gelin ir bilen turyp, beýlekiler ýatyrka, howlyny,derwezäñ daşyny goñsylaryna çenli syryp arassalaýar. Çaý demläp ertirlik taýarlap goýýar.....
Şol gun entäk howa ýagtylmanka daşary çykyp,işe başlan täze...
Maral Annanurowa barada
Türkmenistanyň sungatda at gazanan işgäri Arhitektor, hudožnik, şahyr.
Arhitektorlyk hünäri boýunça:
Käri injener-arhitektor. 1980-2004 ý. Türkmen döwlet taslama edarasynda arhitektor wezipesinde Bokurdak, Oglanly, Jebel, Rawnina ýaly ýaşaýyş toplumlaryň we şahsy buýrmalaryň baş taslamalaryny hem...
Romanslar barada
Bu bolsa ispan romanslarynyň balladalarynyň juda aragatn...
Mälik Aždar Pälwan kitabyň audio ýazgysy
Kitap barada aýtsam kitap 1999 ýylda Aşgabatda Magaryf...
Aman Annamyradow Seni küýsedim
Söýgüli dildarym, seni küýsedim.
Söýgi älemine seýle çykamda
Syýa zülpi tarym, seni küýsedim.
Deň-duşlarym tutýar maşgala toýun,
Öz söýen gözeli bezeýär öýün.
Haçan toý tutarys biz şolar deýin,
Dillen, intizarym, seni küýsedim.
Erkim elden aldy yşg...
Medeniýet ylymdan aslydyr
Her millet aýylsa gaflat ukudan,
Owal başlap aň-bilime zor eder.
Bilimsizlik derdi bir ýaman dertdir,
Çafyga derdi dek gözi kör eder.
Bilimsiz milletler her ne bolursa,
Ökde gelip, ýer ýüzüni alyrsa,
Mal-u dünýä, barça zady bolursa,
Ahyr bir gün öz-özü...
Aga Teke 1935-nji ýylyň 10-njy fewralynda Tejen etrabynyň «Birleşik» daýhan birleşiginde dünýä inýär. Ol obasyndaky doly däl orta mekdebi tamamlap, 1949-1953-nji ýyllarda Çärjewdäki (häzirki Türkmenabat) orta lukmançylyk mekdebini, 1953-1959-njy ýyllarda bolsa Türkmen döwlet Lukmançylyk institutyny tapawutlanan diplom bilen tamamlapdyr. Oýun–gülki toýuň-meýlisiň nagşy, Arap Gurbanow Gurbannazar Ezizow / Ballada 2004-nji ýylyň oktýabr aýynda ilkinji gezek türkmen radiosynyň gapysyndan ätläpdim. Çagalykda arzuw eden kärimde işe başlamak bagtynyň täsirinden çykyp bilmän, tolgunyp durşum häzirem ýadymda. Bu waka 1989njy ýylda Özbegistanyñ Fergana welaýatynyñ bir obasynda bolup geçýär. Maral Annanurowa barada Romanslar —15-16 asyrlarda Ispanýada hem dartgynly, owadan söýgi pursatly, drama häsiýetli, taryhy rowaýatlary ýadyňa salýan, ýa bolmasa, batyrgaýlygy, gahrymançylykly, ölmez-ýitmez söweşlerdäki şöhratly gadamlary, urşyň yzasyny, ýitgisini, Ene nalasyny açyp görkezýän eserler bolupdyr. Esselämü Aleýküm Musulman doganlar. Bu gün size Nurnazar Jumanazarowyň toplap neşire hödürlän Mälik Aždar Pälwan atly kitabyny audio görnüşde mahmal owazly ussat halypa Setdar Abdyýewiň okamagynda size hödürleýäs. Şu salgydan ýükläp bilersiňiz https://cloud.mail.ru/public/JNwC/PodZ4YFfy Geljegime umyt bilen garamda, Abdyhekim GULMUHAMMEDOW
Oýun–gülki toýuň-meýlisiň nagşy,
Arap Gurbanow
Gurbannazar Ezizow / Ballada
2004-nji ýylyň oktýabr aýynda ilkinji gezek türkmen radiosynyň gapysyndan ätläpdim. Çagalykda arzuw eden kärimde işe başlamak bagtynyň täsirinden çykyp bilmän, tolgunyp durşum häzirem ýadymda.
Bu waka 1989njy ýylda Özbegistanyñ Fergana welaýatynyñ bir obasynda bolup geçýär.
Maral Annanurowa barada
Romanslar —15-16 asyrlarda Ispanýada hem dartgynly, owadan söýgi pursatly, drama häsiýetli, taryhy rowaýatlary ýadyňa salýan, ýa bolmasa, batyrgaýlygy, gahrymançylykly, ölmez-ýitmez söweşlerdäki şöhratly gadamlary, urşyň yzasyny, ýitgisini, Ene nalasyny açyp görkezýän eserler bolupdyr.
Esselämü Aleýküm Musulman doganlar. Bu gün size Nurnazar Jumanazarowyň toplap neşire hödürlän Mälik Aždar Pälwan atly kitabyny audio görnüşde mahmal owazly ussat halypa Setdar Abdyýewiň okamagynda size hödürleýäs. Şu salgydan ýükläp bilersiňiz https://cloud.mail.ru/public/JNwC/PodZ4YFfy
Geljegime umyt bilen garamda,
Abdyhekim GULMUHAMMEDOW


text:
Ekin Tymsaly
Köp halaýyk üýşüp, her şäherden Isanyň ýanyna ýygnananlarynda, Ol tymsal bilen gürrüň berdi: “Bir daýhan ekin ekmäge gidýär. Ekip ýörkä, tohumlaryň birnäçesi ýoluň ýakasyna düşýär, olar depelenýär we guşlar gelip, olary çokalaýarlar. Birnäçesi hem daşlyga düşüp, gögeren badyna guraýar. Çünki yzgar ýok eken. Birnäçesi tikenleriň arasyna düşýär, tikenler olar bilen ösüp, olary basýar. Birnäçesi-de gowy ýere düşensoň, gögerip, ýüz esse hasyl berýär.” Bulary aýdansoň: “Gulagy barlar eşitsin!” diýip gygyrdy. Şägirtleri Ondan: “Bu tymsalyň manysy näme? Näme üçin olara tymsallar arkaly gürrüň berýärsiň?”diýip soradylar. Ol şeýle diýdi: “Gögüň Patyşalygynyň syrlaryna düşünme ukyby size berildi, olara beilmedi. Çünki kimde bar bolsa, oňa berler, ondaky bol bolar; kimde ýok bolsa, elindäki hem ondan alnar. Meniň olara tymsallar bemegimiň sebäbi şu. Çünki gözläp görmeýärler, diňläp eöitmeýärler, düşünmeýärler. Işaýa pygamberiň aýdan öu welilik sözleri olarda ýerine ýetýär: “Gulagyňyz bilen eşidip, düşünmersiňiz; Gözleriňiz bilen gözläp, görmersiňiz; Çünki bu halkyň ýüregi gatady, Gulagy agraldy, Gözlerini-de ýumdylar. Beýle bolmadyk bolsady, Gözleri bilen görüp, Gulaklary bilen eşidip, Ýürekleri bilen düşünip, Maňa tarap öwrülerdiler, Men-de olara şypa bererdim”. Siziň gözleriňiz ne bagtly, çünki olar görýär, gulaklaryňyz ne bagtly, çünki olar eşidýär. Size dogrusyny aýdýaryn, köp pygamberler, dogry adamlar siziň görýänleriňizi görmek islediler, ýöne görmediler, siziň eşidýänleriňizi eşitmek islediler, ýäne eşitmediler. Indi daýhan hakdaky tymsalyň manysy şeýle: Tohum Hudaýyň Sözüdir. Ýoluň ýakasyna düşen däneler sözi eşidýän adamlary aňladýar. Ýöne olar oňa düşünmäninde, gutulmazlyklary üçin şeýtan olaryň kalbyndan sözi sogrup alar. Daşlyk ýere düşenler bolsa sözi eşidenlerinde şatlyk bilen kabul edýän adamlary aňladýar. Ýöne olar kökleriniň ýoklugy üçin, az wagtlaýyn iman edip, synag wagty ýagny bu söz üçin muşakgat ýada yzarlama bolanda imandan dänýärler. Tikenler arasyna düşenler bolsa sözi eşidýänleri aňladýar, ýöne bu ýaşaýşyň gaýgylar, baýlyklary, keýpi-sapasy olary barha bogýar, olar hasyl bemeýärler. Gowy topraga düşenler bolsa, Sözi eşidip, ony ýagşy hem ak ýürekde saklap, sabyr bilen miwe berýänleri aňladýar. Olaryü käbiri ýüz, käbiri altmyş, käbiri-de otuz esse hasyl getirýär”


text:
22-nji maýda “Russiýa-meniň taryhym” Taryhy seýilgähinde Türkmenistanyň Prezidenti Gurbanguly Berdimuhamedowyň “Türkmenistan- Ýüpek Ýolunyň ýüregi” kitaby bilen tanyşdyrylyş we adybir fotosuratlar sergisiniň dabapaly açylyşy boldy.
Dabara Sankt-Peterburgyň Milletara gatnaşyklar boýunça komitetiniň başlygynyň orunbasary Wadim Okruşko, Sankt-Peterburgyň baş müftisi, Sankt-Peterburgyň Daşary gatnaşyklar boýunça boýunça komitetiniň we Milletler öýüniň işgärleri, şäheriň milli-medeni birleşikleriniň ýolbaşçylary, bu ýerde ýaşaýan türkmenleriň wekilleri, talyplar we ýaşlar birleşikleriniň işjeňleri, alymlar we sungat işgärleri gatnaşdylar.
“Türkmenistan-Ýüpek Ýolunyň ýüregi” fotosuratlar sergisi Türkmenistanyň Prezidenti Gurbanguly Berdimuhamedowyň ýurduň özboluşly taryhy-medeni mirasyny, arheologik we tebigy gözelliklerini, uly möçberli gazananlaryny, syýahatçylyk mümkinçiligini, türkmen halkynyň baý däp-dessurlaryny dünýä wagyz etmek boýunça konsepsiýasyny beýan edýär.


text:
Salam. Men Maysa. Yakynda Yewropa gidip geldik: Wena we Frankfurta. VISA card bilen nalichny vobshe alyp bolanok.
1 hepde synanyshdyk, bolmady. 30, yevro, 20 yevro, 10 yevro - hiczat berenok. Pokupkadam edip bolmady magazinlerde, gecmedi. Masgara bolduk baran yerlerimizde.
Sugun vneshekonombanka gitsek, taze duzgun cykdy diydiler.
Indiden her VISA kartyn eyesi baryp Migrasiyadan specialny hat almaly, sho hat bilenem Vneshekonombanka barmaly, sho spravkany bersen acyp beryarmish bank kartany.
Yone nadip kartyn eyesi dasary yurtdaka Migrasiyadan hat alyp banke eltsin ona hic jogap bermediler.
Redaksiýadan: Okyjylaryň hatlary bolşy ýaly çap edilýär. Hatlarda aýdylanlar Azatlyk Radiosynyň resmi pozisiýasyny şöhlelendirmeýär.


text:
Türkiýe 32 müňden gowrak adamy meýletin sürgünlikdäki dinçi Fethulla Gulen bilen aragatnaşykda güman edip tussag astynda saklaýar. Ankara Guleni 15-nji iýulda başa barmadyk döwlet agdarylyşygy synanyşygynda aýyplaýar.
Adalat ministri Bekir Bozdagyň 28-nji sentýabrda Türkiýäniň telewideniýesinde eden çykyşynda aýtmagyna görä, agdarylyşygy amala aşyrmak synanyşygyndan soň 70 müň adam derňew astynda we olardan 32 müň adam Türkiýäniň sudy tarapyndan resmi taýdan tussag astyna alyndy.
“Bu proses dowam etdirilýär” diýip Bozdag aýtdy. Mundan öň Türkiýäniň hökümeti 10 müň çemesi adamyň tussag edilendigini aýdypdy.
ABŞ-da ýaşaýan Gulen döwlet agdarylyşygynyň synanyşygyna gatnaşygyny ret edýär.
Bozdag ABŞ-nyň Türkiýäniň Guleni bermek baradaky ýüzlenmesine ýakyn günlerde jogap berjegi barada Ankarany habarly edendigini aýtdy.


text:
Guterreş: “ABŞ-nyň dünýädäki pozisiýasy ejizleýär”
Guterreş “Atlantik” žurnalyna beren interwýusynda “ABŞ-nyň ýumşak güýji azalýar” diýip nygtady
BMG-niň baş Sekretary Antoniu Guterreş ABŞ-nyň dünýädäki pozisiýasynyň ejizleýändigini beýan etdi
Guterreş “Atlantik” žurnalyna beren interwýusynda “ABŞ-nyň ýumşak güýji azalýar” diýip nygtady.
Adyny tutman ABŞ-nyň Prezidenti Donald Trampyň Hytaý bilen girişen “söwda söweşine” ünsi çeken Guterreş; “ABŞ şu günki günde söwda we käbir meseleler bilen gyzyklanýar. Ozallar halkara gatnaşyklarda güýçli pozisiýa eýelän amerikan jemgyýetiniň şu günki günde gyzyklanmasy az” diýdi.
Baş Sekretar Guterreş; “Dünýä böleklere bölündi we Sowuk söweşiň gutarmagyndan bäri Amerikanyň öňbaşçylyk edýän ulgamy entek ady goýulmadyk köp sanly güýjüň täsirli bolan ulgamyna tarap barýar. ABŞ we dünýä bu täze ulgamy ykrar edip, oňa öwrenişmeli” diýdi.